TORONTO – Na doručku namenjenom prikupljanju sredstava za stranku, održanom u torontskom hotelu Fermont Rojal Jork, lider Liberalne stranke Džastin Trudo je istakao da namerava da ostane pozitivan tokom ove, izborne godine, za koju predviđa da će biti negativna i puna razdora.\nOTAVA – Iz kabineta Džastina Trudoa saopšteno je da je premijer razgovarao sa Huanom Gvaidom, koga u Kanadi i mnogim drugim zemljama smatraju za legitimnog lidera Venecuele, i ponudio mu dalju podršku. Grupa južnoameričkih država i Kanada pozvali su na promenu vlasti bez primene sile, i apelovali na vojsku u Venecueli da podrži Gvaida kao privremenog predsednika. Predsednik Nikolas Maduro, koga podržavaju Kina i Rusija, upozorio je da bi politička kriza u zemlji mogla dovesti do građanskog rata.\nTORONTO – Kanadski pop pevač Džastin Biber je još jedan muzičar koji se okrenuo ka modnom biznisu. Njegova modna marka, u kojoj su limitirane serije raznovrsne odeće za mlade, sve u bež boji, je Dru Haus, Drenj House, pristupačna po ceni, i izuzetno interesantna za mlade.\nOTAVA – Predsednica CBC-a Ketrin Tejt je, tokom panela koji je organizovala Asocijacija kanadskih medijskih producenata, uporedila sve veći uticaj i dostupnost Netfliksa i njegovih programa po čitavom svetu, sa načinom na koji se širio britanski i francuski kolonijalizam. Ona je upozorila da ima svoju cenu to što strana kompanija preuzima sve veću ulogu u industriji kulture neke zemlje, te je skrenula pažnju da treba voditi računa kako reagovati na globalne kompanije koje dolaze u Kanadu.\nTORONTO – Reagujući na najavu ontarijskog premijera Daga Forda o mogućem smanjivanju finansija za obrazovanje u provinciji, Džastin Trudo je izneo svoju zabrinutost ne samo kao premijer, nego i kao otac dece koja se školuju u tom sistemu. Najmlađe Trudoovo dete je u obdaništu, za šta je Ford najavio rezove već od naredne školske godine. Trudo je rekao da takvi potezi neće pomoći rastu privrede, niti stvaranju boljih mogućnosti za građane.\nOTAVA – Federalna vlada predložila je zakon o zaštiti starosedelačkih jezika, od kojih mnogima preti izumiranje, jer nema ljudi koji se njima služe. Kako se napominje, ugrožena su tri od četiri jezika, iz grupe od oko 90 živih. Ministar za kulturno nasleđe Pablo Rodrigez napominje da vlada ovim zakonom želi da obezbedi dugoročno, održivo finansiranje starosedelačkih jezika, kao i da podrži revitalizaciju, jačanje i održavanje starosedelačkih jezika u Kanadi.\nOTAVA – Na društvenim mrežama se pojavila nova drska prevara, kojom je preuzet identitet ministra za imigraciju Ahmeda Husena, kako bi se prevarom od izbeglica uzele hiljade dolara. Informacija je bila na arapskom i engleskom jeziku, a jedina naznaka da se radi o lažnom profilu je to što je njegovo ime bilo sa slovnom greškom. Nije poznato koliko dugo je taj profil stajao na Fejsbuku, niti koliko je osoba prevareno. Kanadski zvaničnici za imigraciju kažu da je to prvi put da su se prevaranti predstavljali kao federalni ministar.\nVAŠINGTON – Ministarka inostranih poslova Kristija Frilend je u Vašingtonu, gde će voditi razgovore o terorizmu, tarifama i novom trgovinskom sporazumu.\nBRAMPTON – Kako piše Toronto star, ministar finansija Vik Fedeli navodno traži osam miliona dolara odštete od Partika Brauna, bivšeg lidera Progresivno konzervativne stranke i sadašnjeg gradonačelnika Bramptona, za neistine i klevete koje je o njemu izrekao u svojoj knjizi. Treba reći i da Braun potražuje od CTV njuza odštetu u istom iznosu, za izveštavanje o njegovom neprikladnom ponašanju, iznetom na osnovu izjava dve žene.\nMONTREAL – Kvebečki Parlament je zasedao svega dve sedmice u decembru, nakon oktobarskih izbora na kojima je Koalicija Avenir Kvebek osvojila većinu. Premijer Fransoa Lego je za nastavak zasedanja najavio bogatu agendu, sa završetkom debate o religijskim simbolima, donošenjem plana o smanjenju broja imigranata i izdvajanjem više novca za obrazovanje u prvom provincijskom budžetu koji donosi ova stranka.\nTORONTO – Ontarijski ministar za ekonomski razvoj Tod Smit smatra da bi federalna vlada trebalo da razmotri ukidanje maloprodajnih taksi na robu iz SAD-a. On veruje da bi potom i američka strana odgovorila recipročnom merom, pa bi potezi obe strane doneli korist privredama i zaposlenima i u Kanadi i u SAD-u. No, federalna vlada je odbacila ovakav predlog, jer smatra da bi to bilo protumačeno kao unilateralna predaja pred Amerikancima.\nKALGARI – Britanac Dejvid Stefan Jang, po rečima njegovog advokata alkoholičar na odvikavanju, na aerodromu u Kalgariju, pred let do Londona, popio je nekoliko čašica pića, pa je u avionu napravio nered. Zbog Jangove agresije prema saputnicima i osoblju, pilot je odlučio da vrati avion nazad na kalgarijski aerodrom. Policija ih je dočekala, i optužila Janga za uznemiravanje putnika. On je priznao krivicu, ali će morati da nadoknadi preko 20 hiljada dolara za potrošeno gorivo.\nMISISAGA – Regionalna policija Pil saopštila je da je, proteklog vikenda, kasir u dragstoru u delu grada kod ulica Hurontario i Džon, sprečio pljačku tako što je pogodio bananom lopova, koji je preteći prilazio kasi. U ovom neobičnom incidentu nije bilo povređenih, ali je kasir doživeo stres.\nTORONTO – Istraživači sa Univerziteta Mekgil, predvođeni dr Natali Dajan, ustanovili su da u poređenju sa ženama koje su zatrudnele prirodnim putem, one koje su prošle tretmane za lečenje neplodnosti, a posebno one koje su začele vantelesnom oplodnjom, imaju blago povećani rizik od ozbiljnih komplikacija u terminu za porođaj.\nTORONTO – Proteklog ponedeljka u Torontu je zabeležena rekordno visoka temperatura za 4. februar. Sa 12 stepeni, premašen je rekord od 11 stepeni, koliko je bilo 1991. godine. Inače, prosečne najviše temperature za početak februara su oko 2,2 stepena.\nMONTREAL – NDP beleži izuzetno nisku popularnost u Kvebeku, gde trenutno ima podršku manje od deset odsto birača. To je podatak koji zabrinjava pred naknadne izbore u Otremontu, 25. februara, gde se bira poslanik umesto Toma Malkera, koji se povukao iz federalne politike.\nTORONTO – Nadležni iz službe za javno zdravlje zabrinuti su zbog mogućnosti da su potencijalno u opasnosti da su bili izloženi virusu malih boginja pojedini putnici, koji su u nedelju 27. januara, od 4 do 8 sati popodne, bili na terminalu 1 aerodroma Pirson. Takođe, rizik postoji i kod onih koji su bili u blizini putnika sa leta iz Frankfurta, u 4:08, i onih na letovima ka Montrealu, u šest sati. Period inkubacije je do 21 dan i svi koji su bili na pomenutim lokacijama trebalo bi da prate da li se kod njih javljaju simptomi malih boginja.\nOTAVA – Kako prenosi Rojters, lobi grupa kanadske farmaceutske industrije, koja pokušava da zaustave planirane napade na cene lekova na recept, ponudile su da se odreknu prihoda od 8,6 milijardi dolara u periodu od deset godina, zamrznu cene ili smanje troškove lečenja retkih bolesti.\nMARKAM, Ontario – Gradonačelnik Markama Frenk Skrapiti kaže da će Markam postati prava laboratorija za tehnologije koje će unaprediti operativnu efikasnost grada i poboljšati usluge građanima. Grad i kompanije Bel Kanada i IBM se udružuju u proveri nove generacije internetom povezanih sistema za praćenje gradske infrastrukture i otkrivanje problema, posebno posle nepogoda.\nVINIPEG – Robert-Falkon Oelet, poslanik u pprovincijskom Parlamentu, uputio je izvinjenje zbog izdavanja kalendara na kome se, među dvanaest značajnih kanadskih ličnosti, ne nalazi ni jedna žena, pa je odmah najavio novu verziju.


Ruski jezik - Versus\nRuski jezik - sudski\nU okviru agencije Versus prevodi sa ruskog jezika najčešće prevodimo projektnu, medicinsku, tehničku i tendersku dokumentaciju, a takođe i pravna akta, sertifikate i obrazovna dokumenta, sa ili bez overe sudskog tumača.\nTakođe, pored prevođenja serija i filmova, kao i ostalih specifičnih sadržaja po potrebi svakog klijenta, u mogućnosti smo da ponudimo i sledeće vrste prevoda:\nSudski tumači za ruski jezik vrše proces prevođenja dokumenata koji zahtevaju overu pečatom ovlašćenog lica. To su najčešće diplome, svedočanstva završenih razreda osnovne i srednje škole.\nTu su i ostala dokumenta iz domena obrazovanja, zatim pravna akta, izvodi iz matičnih knjiga, uverenja, državljanstva, lična dokumenta, sertifikati, punomoćja i sudska rešenja i presude. Ukoliko imate potrebu za overenim prevodom sa ili na ruski jezik, a nalazite se na Novom Beogradu, Versus je tu za vas. Sudski tumač svojim potpisom i pečatom garantuje da je prevod veran originalu i u te svrhe je taj dokument dalje validan za korišćenje.\nU okviru prevođenja sa ruskog na srpski jezik, Versus, Novi Beograd, nudi usluge prevoda poslovnih i ličnih dokumenata, tekstova različite tematike i problematike…\n…specifičnih sadržaja iz domena ruskog jezika kao i tekstova za potrebe reklama (vizit karte, katalozi proizvoda itd). Često se prevodi projektna, medicinska, tehnička i tenderska dokumentacija, a takođe i pravna akta, sertifikati i obrazovna dokumenta. Nudi se i usluga prevođenja serija i filmova, kao i ostalih specifičnih sadržaja po potrebi svakog klijenta.\nKada je u pitanju prevođenje sadržaja sa srpskog na ruski jezik, sve navede usluge u obrnutom smeru se ovde mogu ponovo navesti kao predmet rada prevodilaca.\nVrši se prevođenje bilo kog ličnog ili poslovnog dokumenta, a takođe i projektna ili medicinska dokumentacija. Za sve ruske ljubitelje srpske književnosti i pisane reči, ova vrsta prevoda još više približava dve kulture i zemlje. Versus se bavi i prevodima za potrebe reklamiranja i prodaje, a u poslovnom segmentu vrši prevode ugovora, licenci, sertifikata i sve ostale prateće dokumentacije, što je na Novom Beogradu uvek aktuelno. Uvek aktuelno je i prevođenje dokumenata iz oblasti obrazovanja.


Vesić: Posađeno novih 12 stabala na mestu gde su vandali oštetili drvored - Beogradski Portal\nVesić: Posađeno novih 12 stabala na mestu gde su vandali oštetili drvored\nZamenik gradonačelnika Beograda Goran Vesić učestvovao je danas u sadnji novih 12 stabala u Bulevaru Nikole Tesle, na mestu gde su u noći između subote i nedelje nepoznati vandali uništili 12 stabala posađenih pre nekoliko godina. Događaju je prisustvovao i direktor JKP „Zelenilo – Beograd” Slobodan Stanojević.\nVesić je rekao da je ovaj nemili događaj od pre nekoliko dana primer svega onoga što se dešava u Beogradu i da, nažalost, postoje sugrađani koji uništavaju parkovski mobilijar, stabla i generalno sve ono što se uradi po pitanju uređenja grada.\n– Svi smo bili šokirani kada smo pre nekoliko dana videli da su, nažalost, još uvek nepoznati vandali uništili 12 stabala koja su posađena pre nekoliko godina. Isto tako se dešavalo da se grafitima uništavaju tek rekonstruisane fasade. Javno komunalno preduzeće „Zelenilo – Beograd” je odmah reagovalo i danas je zasađeno novih 12 stabala na istom mestu, tako da vandali ne mogu da polome onoliko koliko mi možemo da posadimo. Naš plan je da do 2030. godine u Beogradu posadimo milion stabala i da naš grad bude još zeleniji. Od 2012. godine do danas, u Beogradu je procenat zelenih površina povećan za jedan odsto – rekao je Vesić i zahvalio „Zelenilu” na brzoj reakciji.\nOn je dodao da su nova stabla zaštićena, da imaju sopstveni zalivni sistem i izrazio nadu da više nikome neće pasti na pamet da ih uništava.\n– Tražili smo snimke sa kamera od MUP-a. Nadam se da ćemo ih dobiti i da ćemo utvrditi ko su ovi huligani, kako bi odgovarali za ono što su učinili. Moja poruka njima, odnosno poruka Beograda huliganima jeste da oni ne mogu nikada da unište onoliko koliko možemo da popravimo, uradimo i zasadimo. Ovde ponovo imamo novih 12 stabala, koja su mogla da budu posađena na drugom mestu. „Zaslugom huligana” imaćemo 12 stabala manje na nekom drugom mestu, ali ćemo u svakom slučaju biti istrajni u borbi za uređeniji Beograd – zaključio je Vesić.\nDirektor JKP „Zelenilo – Beograd” Slobodan Stanojević podsetio je da je drvored u Bulevaru Nikole Tesle oštećen uništavanjem 12 stabala u noći između subote i nedelje.\n– Ovo je velika šteta za Beograd, ali nastavljamo da radimo svoj posao i već danas ovde imamo nova stabla, desetogodišnja stabla lipe koja sigurno neće moći da unište. Ne mogu da razumem ljude kojima ovako nešto padne na pamet i nadam se da se ništa slično više nikada neće dogoditi. Imamo delove grada gde su nova stabla izuzetno potrebna i umesto da ovih 12 stabala posadimo na nekoj takvoj lokaciji, primorani smo da to uradimo ovde – rekao je Stanojević.


Upitnik za umetnike - Savez udruženja likovnih umetnika Vojvodine\nUpitnik za umetnike\nObaveštavamo članove da povodom vanredne situacije, uvedenih mera u vezi sa širenjem virusa COVID-19 i činjenice da je zbog otkazivanja programa i neizvesnog izvora finansiranja velikom broju radnika u kulturi i umetnika ugrožena egzistencija, preduzimamo određene korake u cilju zaštite interesa umetnika i radnika u kulturi.\nKoordinacioni odbor reprezentativnih udruženja Srbije, čiji je SULUV član, je uputio Zajedničko saopštenje Ministarstvu kulture i informisanja Republike Srbije sa apelom da se zaštite interesi samostalnih umetnika.\nImajući na umu da veliki broj umetnika (naročito u statusu samostalnih) od početka nastupanja vanrednog stanja, trpi velike finasijske gubitke, što značajno ugrožava njihovu osnovnu egzistenciju, kolege iz drugih organizacija (Stanica, ULUS, ANKSS) pripremile su upitnik pomoću kojeg bismo mogli da steknemo uvid u dosadašnje i očekivane posledice ove krizne situacije na umetnike. Upitnik je preuzet od strane Culture Venture i prilagođen za trenutnu lokalnu situaciju.\nPopunjavanjem upitnika pomažete u nastojanjima da se pomogne umetnicima i drugim radnicima u kulturi koji se nalaze u teškoj situaciji. Upitnik se nalazi na sledećem linku\nViše o inicijativi i apelu, koji je Asocijacija Nezavisna kulturna scena Srbije uputila Ministarstvu kulture i informisanja Republike Srbije možete da pročitate ovde.\nCategory: Ostale aktivnosti 28. marta 2020.\nPreviousPrevious post:Obavestenje povodom vanrednog stanja i COVID-19 pandemijeNextNext post:Apel reprezentativnih udruženja i organizacija nezavisne kulturne scene Novog Sada


Na aerodrom u Sarajevu stiglo je još 5.000 doza AstraZenecinih vakcina iz Srbije, potvrdila je za N1 portparolka aerodroma Sanja Bagarić Arnaut.\nKako je dodala, vakcine stigle su redovnim letom Air Srbije u 14.50 sati. Reč je o vakcinama namenjenim za vakcinisanje zdravstvenih radnika u Federaciji BiH.\nPredsednik Srbije Aleksandar Vučić ranije je putovao u Sarajevo s kontingentom od 5.000 vakcina. Vučića i donaciju vakcina tada su dočekali članovi Predsedništva Bosne i Hercegovine Milorad Dodik i Šefik Džaferović.\nImunizacija već doniranim vakcinama, nastavlja se po kantonima.\nDonacija Srbije od 15.000 doza leka – vakcina Covishield\nN1 Sarajevo prenosi da je i Savet ministara BiH na vanrednoj telefonskoj sednici prihvatio donaciju kojom je Srbija za potrebe Federacije BiH obezbedila dodatnih 15.000 doza leka – vakcina Covishield, proizvođača Instituta za serume iz Indije.\nMinistarka spoljnih poslova BiH Bisera Turković objavila je datume kada u BiH stižu vakcine putem međunarodnog Kovaks mehanizma.\nKako je objavila, BiH će 23. marta dobiti 24.300 doza vakcina Fajzer, zatim će 29. marta dobiti 36.000 doza vakcina AstraZeneca. Na kraju, BiH će 22. aprila dobiti još 76.000 doza vakcina takođe AstraZeneka.


Srbija može očekivati udruženi pritisak SAD i EU - Svet - Dnevni list Danas\nPočetna » Svet » Srbija može očekivati udruženi pritisak SAD i EU\nO "gostovanju" Olbrajtove, Servera i Bugajskog u američkom Kongresu\nSrbija može očekivati udruženi pritisak SAD i EU\nMarija Kojčić10.12.2020. 13:55\nOcene i politički predlozi za administraciju novoizabranog američkog predsednika Džozefa Bajdena u vezi s pitanjima Zapadnog Balkana koje su na saslušanju pred Spoljnopolitičkim odborom Predstavničkog doma Kongresa saopštili bivša državna sekretarka SAD Medlin Olbrajt, predsedavajući Odbora kongresmen Eliot Engel, te stručnjaci za balkanska pitanja Danijel Server i Januš Bugajski nemaju preteranu težinu i neće značajno uticati na politiku prema našem regionu.\nSaglasni su sagovornici Danasa Ivan Vujačić, bivši ambasador Srbije u Vašingtonu i predsednik Foruma za međunarodne odnose Evropskog pokreta u Srbiji, i Stevan Nedeljković sa Fakulteta političkih nauka.\nNa sednici Spoljnopolitičkog odbora je bilo reči o odnosu Srbije i Kosova, uticaju Rusije i Kine, o Dejtonskom sporazumu i problemima u Bosni i Hercegovini.\n„Domet tih saslušanja je nebitan, stvaraju javno mnjenje, ali su rutinska stvar i nemaju uticaja na američku administraciju, nema ni velikih zaključaka. Na temu Zapadnog Balkana ništa novo nisu rekli ni Server ni Bugajski. To što su rekli je već rečeno više puta, godinama imaju jedno viđenje Zapadnog Balkana i uloge Amerike na ovim prostorima“, kaže Ivan Vujačić.\nOn napominje i da se ovakva saslušanja održavaju s vremena na vreme na razne teme, u zavisnosti od toga ko ih pokrene, te da „nije neobično da se ove i druge ličnosti pozivaju kada je reč o Zapadnom Balkanu, s obzirom na to da su Server i Bugajski viđeni kao eksperti, a da je Olbrajt bivša državna sekretarka“.\nVujačić, međutim, napominje da ne treba zaboraviti da se kongresmenu Engelu približava kraj mandata.\n„Kongresmen Eliot Engel, predsedavajući Odbora, izgubio je mesto na izborima i sazivanje ovog saslušanja je njegova labudova pesma pred odlazak, pošto je on inače poznat kao zastupnik albanskog gledanja na rešavanje kosovskog pitanja“, ukazuje Vujačić.\nNedeljković kaže da „imajući u vidu da su i Engel, ali i Olbrajtova i Server, na zalasku svojih političkih i akademskih karijera, saslušanje je trebalo da posluži za bacanje svetla na njihovo delovanje na prostoru Balkana u poslednjih 25 godina. Istovremeno, govornici i predsedavajući Odbora Engel iskoristili su saslušanje za pritisak na buduću Bajdenovu administraciju“.\n„Moj utisak je da su predlozi u pogledu buduće spoljne i bezbednosne politike SAD prema Balkanu izneseni u utorak neuravnoteženi, zasnovani na predrasudama, a ne na činjenicama, a povrh svega i nerealni. Zato smatram da nemaju preteranu težinu i da neće činiti okosnicu Bajdenove politike“, kaže Nedeljković.\nOn očekuje, kako kaže, i „viši nivo usklađenosti američke politike sa EU, ali ne i pristup u kojem je Srbija kriva za sve i gde se isključivo pritiskom na jednu stranu mogu rešiti svi gorući problemi u regionu“.\n„Na osnovu pisanja i govora spoljnopolitičkog tima nove administracije, čini mi se da im je sasvim jasno da je svet bitno drugačiji nego što je bio 2016. godine, a da sa krajem 1990-ih ima tek ponešto sličnosti“, ukazuje naš sagovornik.\nDa se može očekivati približavanje SAD i EU smatra i Vujačić: „Lako se može predvideti da će Bajdenova administracija raditi na ponovnom uspostavljanju bližih veza SAD i EU za koje Bajden smatra da su narušeni tokom Trampovog mandata“.\nKada je reč o kosovskom pitanju, Nedeljković smatra da će za razliku od Trampove administracije SAD sa predsednikom Bajdenom imati manje razumevanja za politiku Srbije prema rešavanju statusnih pitanja.\n„U tom smislu pritisci će biti snažniji i koordinisani sa ključnim članicama EU. Nemam sumnje da će normalizacija koja podrazumeva priznanje (moguće i eksplicitno) biti na stolu“, naglašava naš sagovornik.\nMeđutim, dogovori postignuti u Vašingtonu početkom septembra, napominje Nedeljković, ostaće na snazi i za vreme Bajdenove administracije: „Ekonomski delovi su najvećim delom već pregovarani u Briselu i na njihovoj primeni će insistirati i EU“.\nOn dodaje i da će nova administracija „nedvosmisleno nastaviti sa suzbijanjem kineskog i ruskog uticaja širom sveta, pa tako i u Srbiji.\nIstovremeno će insistirati na dekriminalizaciji homoseksualnosti, restituciji jevrejske imovine iz doba holokausta, borbi protiv Hezbolaha i jačanju prisustva DFC-a“.\n„Na kraju, imajući u vidu da i Bajden vidi Jerusalim kao prestonicu Izraela, Srbija može očekivati da će opstati i tačka o premeštanju ambasade Srbije“, kaže Nedeljković.\nKada je reč o problemima unutar BiH, Nedeljković kaže da veruje da će vlast u Srbiji biti suočena sa pritiskom da „zauzdava“ pa čak i da se ograđuje od Milorada Dodika.\n„Istovremeno, do sada nismo imali prilike da vidimo takve pritiske i na druge važne aktere u BiH“, zaključuje Stevan Nedeljković.\nDanijel Servereliot engelIvan VujačićJanuš BugajskiKongres SADmedlin olbrajtZapadni BalkanBeograd


Sjutra nastavak fudbalskih takmičenja - Fudbalski savez Crne Gore\n29. maj 2020., 14:17\nPovratak na terene nakon više od dva mjeseca pauze...\nSva takmičenja u organizaciji Fudbalskog saveza Crne Gore nastaviće se ovog vikenda nakon više od dva mjeseca pauze izazvane pandemijom korona COVID-19 virusa.\nSjutra će na teren, u okviru 24. kola, istrčati igrači klubova iz Telekom 1.CFL, dok će se istog dana odigrati i zaostali meč 21. kola Druge lige Crne Gore, između Drezge i Bokelja, kao i prva utakmica 13. kola 1. ŽFL, između Mladosti i Budućnosti. U nedjelju i ponedjeljak nastaviće se prvenstva u Omladinskoj, Kadetskoj i Futsal ligi Crne Gore.\nPrvi put u istoriji crnogorskog fudbala, sve utakmice jednog kola Telekom 1.CFL igraće se u noćnom terminu, pod reflektorima.\nSvi klubovi moraće poštovati Smjernice za organizaciju utakmica tokom pandemije COVID-19, u kojima su pojašnjene sve mjere koje je neophodno sprovesti kako bi se u potpunosti ispoštovale mjere i preporuke Nacionalnog koordinacionog tijela za borbu protiv zaraznih bolesti i Instituta za javno zdravlje.\nTakođe, Sudijska komisija FSCG je predstavnike klubova upoznala sa Uputstvima za sprovođenje Smjernica za organizaciju utakmica tokom pandemije COVID-19 koje će sudijski timovi sprovoditi na mečevima svih takmičenja.\nShodno Izmjenama i dopunama Pravilnika o fudbalskim takmičenjima i Propozicijama takmičenja, u zapisniku utakmice svih takmičenja u organizaciji FSCF - Telekom 1. CFL, Druga liga, Omladinska i Kadetska liga, 1.ŽFL – može se naći maksimalno 20 igrača. U seniorskim takmičenjima (Telekom 1. CFL i Druga liga) timovi mogu izvršiti maksimalno pet izmjena i to kroz tri zaustavljanja igre, dok će u takmičenjima mlađih i ženskih kategorija (Omladinska i Kadetska liga, 1.ŽFL) timovi imati priliku da izvrše po devet izmjena u tri zaustavljanja vremena.\nKompletan raspored i službena lica na svim utakmicama takmičenja koja se nastavljaju ovog vikenda možete pogledati na ovom LINKU.


Keder kao varalica za ribolov\nKao što većina vas već zna, keder se veoma povremeno koristi kao varalica u ribolovu na ovim prostorima. Međutim ono što je zanimljivo kod ovakvog ribolova, odnosno kod korišćenja kedera kao varalice su sistemi za montažu kojih ima dosta, ali su dva osnovna. Ukoliko se već duže vreme bavite ribolovom, onda ste možda i sami probali neki sistem u kojim može keder da se upotrebi kao varalica.\nU daljem tekstu ćemo govoriti baš o ta dva sistema i objasniti princip rada. Prvi sistem (sistem u kome se keder koristi kao varalica) koji ćemo spomenuti je sistem koji je osmislio beograđanin Albert Drašković . Svi mi znamo da mrtva ribica, odnosno keder, predstavlja jedan od najefikasnijih mamaca za lov smuđa kao i da povremeno na njega dođu štuka i som. Drašković sistem je veoma pouzdan, i ne samo to, već je i više od 3 decenije jedan od najzastupljenijih sistema, kako u Evropi tako , pa i šire. Dakle ovaj sistem datira još iz dvadesetog veka, odnosno 1967 godine kada je beograđanin Albert Drašković osmislio sistem sa kederom kao varalicom.\nOvaj sistem je toliko proslavio Alberta da je čak u Francuskoj, u njegovu čast, održano međunardno varaličarsko takmičenje pod nazivom “Svetski kup u pecanju na jezeru Karnasjer – Zlatni Draško”. Jedna od glavnih prednosti ovog sistema je to što keder ne spada ni posle više uzastopnih zabačaja, dok se u vodenoj struji ponaša kao da je živ.\nslika preuzeta sa sajta izradavaralica.blogspot.com\nSistem se pravi tako što se mrtva ribica, odnosno keder, kroz usta navuče na žicu, a nakon toga se prednji kraj te žice iskrivi u stranu. Jednom kada sve to završite, onda trebate oko glave kedera, odnosno iza škrga, namotati parče druge (ali ovog puta mekane) žice i na nju treba da se pričvrsti olovno otežanje. Na samom kraju se u telo ribice sa obe strane ubodu dve male trokrake udice, na predvezima različite dužine, čiji se slobodni krajevi provuku kroz škrge i u usta vežu za olovnu glavu.\nJednom kada sklopite sistem kako treba, budite sigurni da vam keder neće spasti ni jednog trenutka, a isto tako ni riba koju budete upecali. Još jednom kažemo da je to jedna veoma velika, i možemo reći, glavna karakteristika ovog sistema. Što se tiče metode pecanja može se reći da se lovi slično kao klasičnim džigovanjem sa silikonskim varalicama.\nSistem se zabaci, a nakon toga se pusti da legne na dno, što može da se primeti blagim opuštanjem najlona. Nakon toga je potrebno da se vrh štapa podigne u vis, pa da se ponovo obori, a višak strune namota. Nakon ovkog postupka, potrebno je sačekati malo, i onda opet ponoviti ceo process. Kada je u pitanju lov smuđa, onda se obično koriste kederi koji su do nekih 12 centimetara dužine, dok se za soma i štuku mogu montirati i mnogo veći komadi. Kada koristite sistem “Drašković” obratite pažnju da ne kontrirate odmah čim grabljivica zagrize mamac.\nMorate ostati smireni i sačekati da prođe malo vremena, pa tek onda energično započeti kontriranje. Istina, ukoliko planirate ovakav ribolov da sprovedete u delo, onda će vam definitivno trebati malo robusniji pribor, prvenstveno zbog boljeg vođenja sistema kroz vodu ali isto tako i zbog činjenice da se na ovaj sistem mogu doći kapitalni primerci ribe. Dakle, “Drašković” je jedan odličan sistem koji koristi keder kao varalicu, i svakako bismo vam savetovali da jednog dana isprobate ovaj sistem, ukoliko naravno to već niste uradili.\nViše puta predstavljani sisitemi\nU časopisu “Ribolov“ postoji jedan dosta dobar članak vezan za ovu tematiku, odnosno o kederu kao varalici. Ovaj metod pecanja može na prvi pogled da zavara gotovo svakog ribolovca, odnosno može vam na prvi pogled delovati dosta prosto, ali verujte nam, uopšte nije tako. Ovo je jedna od težih tehnika u pecanju, koja zahteva dosta dobro poznavanje ribolova i iskustva u pecanju.\nU Srbiji se na našim velikim rekama, kao što su: Dunav, Sava, Tisa, Tamiš, mogu često videti ribolovci koji baš koriste ovaj sistem pecanja. Jedna od velikih prednosti ovakvog načina ribolova u odnosu na ribolov sa uobičajnim montiranjem živog kedera se ogleda u tome što nekim montažama koje se koriste za muvanje možemo kedera adekvatno prezentovati i na nekim veoma nepristupačnim mestima, na kojima bismo inače morali da koristimo neke druge tehnike ribolova.\nKada pričamo o montiranju, možemo reći da je jedna od najednostavnijih montaža za varaličarenje na kedera upravo navlačenjem na udicu sa džig glavom.\nUdica mora da se provuče kroz usta i telo, pa da se onda izvuče na leđa. Kako imamo situaciju da je keder direktno oslonjen na olovo koje udara o dno, a i trpi dosta veliki pritisak prilikom samog zabacivanja i povlačenja, relativno brzo može da se ošteti, te ga zato treba često menjati.\nTrajnost mu se može donekle produžiti tako što mu se usta zatvore pomoću komada bakarne žice, čime se znatno sprečava da voda vrši pritisak na unutrašnjost i smanjuje otpor pri povlačenju, ali se to ne isplati na terenima sa obiljem krša, na kojima se kederi u svakom slučaju brzo habaju i mnogo kidaju.\nOvde smo predstavili dva uobičajna sistema za montažu pri ribolovu kada se koristi keder kao varalica. Neophodno je eksperimentisanje, ne mora se slepo držati komercijalnih rešenja koja se mogu kupiti u prodavnicama. Ne može da škodi da sami montiramo jedan sistem za ribolov, pa kada ga isprobamo na vodi vršimo prepravke.\nTakođe ne može škoditi ni korišćenje dodatnih mirisa da bi se mamci učinili atraktivnijim za predatore. I ovde važi pravilo da ako se ponudi veća ribica, i ulov će biti veći osim kod ribolova štuke koja nema strah da pojuri i plen koji nije u srazmeri sa njemom veličinom.


ČIŠĆENJE I UKLANJANJE SNIJEGA JE ZAKONSKA OBAVEZA ZA SVA FIZIČKA I PRAVNA LICA – Općina Vogošća\nUklanjanje snijega sa pločnika i posipanje pločnika ispred individualnih i stambenih objekata u vlasništvu građana vrše vlasnici. Uklanjanje snijega i posipanje pristupnih puteva i pločnika oko zgrada na površini koja nije javna vrši preduzeće ili druga pravna osoba kome je zgrada povjerena na upravljanje i održavanje. Sa krovova se moraju ukloniti snijeg i led, kada predstavljaju opasnost za prolaznike, stanare ili same zgrade. Čišćenje, kao i uklanjanje snijega i ledenica vrše upravitelji, odnosno vlasnici individualnih objekata, a za poslovne zgrade njihovi korisnici.\nShodno zakonskim propisima i ovlaštenjima, komunalni inspektori pokreću postupak, koji u slučaju utvrđenog prekršaja podrazumijeva izdavanje prekršajnog naloga. Za ovu vrstu prekršaja određene su novčane kazne koje za fizičku osobu iznose od 100 do 1.500 KM, za obrtnike od 500 do 2.500 KM, za pravnu osobu od 1.000 do 6.000 KM, a za odgovornu osobu u pravnom subjektu od 500 do 2.000 KM.Iz KUIP-a KS napominju građane da uočene nepravilnosti, koje se odnose na nepoštivanje te zakonske obaveze, mogu prijaviti na Eko-telefon 66 00 00.


Šutanovac: Neću da cepam stranku\nŠutanovac: Neću da cepam stranku\nVrh demokrata pokušaće narednih dana da smiri tenzije podignute u kampanji za izbor prvog čoveka prestoničkog odbora, pišu “Večernje novosti“.\nU ponedeljak je u Krunskoj održan sastanak vodećih ljudi u partiji, na kojem je odlučeno da se sednica Glavnog odbora održi 16. juna, u Zaječaru, nedelju dana uoči izbora. Razmatrana je i mogućnost “džentlmenskog dogovora“ između Balše Božovića i Dragana Šutanovca, kako bi se izbegle dalje podele u stranci.\nIdeja je da se Šutanovac, koji je izgubio na izborima, kooptira u Predsedništvo, ali on, za beogradski list, kaže da takvu ponudu “niti je dobio, niti je za to zainteresovan“.\nIako to neće promeniti konačan ishod glasanja (62:36 odsto za Božovića), Šutanovac je zvanično zatražio i poništavanje glasanja na 10 biračkih mesta u Zemunu, zbog neregularnosti, odnosno zato što su prostorije bile izlepljene plakatima njegovog protivkandidata.\n„Nisu tačne priče da ću sada cepati partiju ili odvući ljude u neki novi politički projekat. Nemam nameru ni da se priključujem nekoj drugoj političkoj partiji, pogotovo ne onima koje su iznikle iz DS“, rekao je Šutanovac.


Rafinerija posluje u skladu sa standardom ISO 14001:2015 koji definiše zahtjeve za upravljanje zaštitom životne sredine, na način da se ispune zahtjevi važećih zakona i propisa i zainteresovanih strana, eliminisanja, smanjenja i stavljanja pod kontrolu aspekata koji mogu imati negativan uticaj na životnu sredinu.\nPored toga, prilikom identifikacije i vrednovanja aspekata, u Rafineriji se razmatraju opšte grupe aspekata:\nispuštanja u vodu\nispuštanje u zemljište\nkorišćenje resursa (voda, el.energija, sirovine, i sl.), te incidentne situacije\nKontrolišemo i kvalitet dimnih gasova iz postrojenja za sagorjevanje sopstvenim TESTO 350 XL uređajem za mjerenje sastava dimnih gasova.\nRafinerija posjeduju dozvolu za upravljanje otpadom izdatu od strane resornog ministarstva Republike Srpske. Zbog odgovarajućeg skladišnog prostora i posjedovanja postrojenja za mehanički tretman i energetsko iskorištenje otpadnih ( korištenih) ulja, Rafinerija ulja Modriča, posjeduje i Dozvolu za upravljanje otpadom izdatu od strane resornog Ministarstva Republike Srpske.\nOsnovu za planiranje poboljšanja zaštite životne sredine kao i za uspostavljanje posebnih ciljeva i programa upravljanja zaštitom životne sredine predstavlja Politika zaštite životne sredine.\nKao rezultat proklamovane Politike z.ž.s., Rafinerija razvija i gotove proizvode koji u potpunosti zadovoljavaju stroge ekološke zahtjeve tržišta. Tako se u proizvodnom programu Rafinerije nalaze eko proizvodi kao što su: OPTIMA ECO, OPTIMA ECO PLUS, TESTEROL BIO, BIO MAST 00.\nKompanija segment očuvanja životne sredine smatra izuzetno važnim. Ekološki projekti, planovi i njihova realizacija direktno su vezani za aktivnosti usmjerene na stalno poboljšavanje kvaliteta procesa proizvodnje kao i smanjivanje ukupnih troškova poslovanja.\nU prethodnom periodu realizovani su sljedeći ekološki projekti:\nselektivno prikupljanje i zbrinjavanje svih vrsta otpada\nproizvodnja električne energije na sopstvenoj fotonaponskoj elektrani\nkorištenje alternativnog goriva-otpadno (korišteno) ulje\npodizanje i promocija ekološke svijesti zaposlenih radnika\nodržavanje sertifikata za standard ISO 14001\nugradnja rasvjetnih tijela manje potrošnje električne energije


Kakvo je sada stanje u GAK "Narodni front"? - Životni stil\nNaslovnica Porodica Kakvo je sada stanje u GAK “Narodni front”?\nKakvo je sada stanje u GAK “Narodni front”?\nPomoćnica direktora GAK “Narodni front” o trudnicama, porodiljama i zaposlenima koji su zaraženi koronom.\nPomoćnica direktora Ginekološko-akušerske klinike “Narodni front” Branka Nikolić izjavila je da je, od 46 zdravstvenih radnika te ustanove koji su pozitivni na korona virus, nekoliko njih hospitalizovano, da nisu u teškom stanju i da se oporavljaju, a da su preostali u samoizolaciji.\nOna je za Radio-televiziju Srbije navela da klinika nastavlja da radi i sa smanjenim brojem lekara, da ih trenutno dežura 12, a koji se staraju o 55 trudnica i porodilja.\nNikolić je podsetila da na GAK “Narodni front” trenutno trenutno leže dve trudnice kod koji je potvrđen COVID-19.\n“One se nalaze na posebno opremljenom, izolovanom odeljenju, i ne mešaju se sa drugim pacijentima”, rekla je Nikolić i dodala da se o njih dve stara posebno osoblje pod punom zaštitinom opremom.\nNikolić je rekla i da u ovom trenutku nisu tražili pomoć drugih klinika, da su u poslednja 24 sata imali pet porođaja, kao i da se na GAK “Narodni front” ne zbrinjavaju osobe koje ispunjavaju definiciju slučaja.\nIz ove klinike je ranije udaljeno s posla 75 radnika. Pogledajte video!\nKon o pozitivnima na virus u Narodnog frontaKon o pozitivnima na virus u Narodnog frontaIzvor: Tanjug\nKon o stanju u Narodnom frontuKon o stanju u Narodnom frontuIzvor: Tanjug\nPolicijski čas u Srbiji je produžen, i sada mlađi od 65 godina ne smeju da izlaze od 17 do pet časova radnim danima, a ovog vikenda je uvedena nova mera – zabrana izlaska od 13 h u subotu do ponedeljka u 5 ujutru. Dan kupovine za penzionere je pomeren na subotu.\nPrethodni članakSavršena kombinacija ukusa: Kremasti kolač sa borovnicama u lisnatom testu\nNaredni članakPrilagodba na online učenje – kako roditelji mogu pomoći


Električar Barajevo - elektricar za hitne intervencije 0-24h, preporuka, cena\nOvaj sajt koristi kolačiće radi boljeg iskustva posetilaca. Korišćenjem sajta smatramo da ste saglasni sa našom politikom privatnosti i potvrđujete prihvatanje kolačića\nVodoinstalateri Savski venac\nOdgušenje kanalizacije Barajevo\nOdgušenje kanalizacije Grocka\nOdgušenje kanalizacije Lazarevac\nOdgušenje kanalizacije Mladenovac\nOdgušenje kanalizacije Sopot\nOdgušenje kanalizacije Obrenovac\nElektričar Savski venac\nUvođjenje vode u kuću\nČišćenje kanalizacionih cevi\nHitne intervencije kanalizacija\nOdgušenje kuhinjske vertikale\nSnimanje kanalizacije kamerom\nSnimanje vodovodnih cevi\nServis i popravka veš mašina\nVodoinstalaterski servis Protok\n011/26 44 444\nImate hitan problem sa vodovodnim ili strujnim instalacijama?\nPozovite me i dolazim odmah na Vašu adresu.\nPored toga što mogu na zahtev klijenata da izvrše apsolutno sve radove na elektroinstalacijama, brojni električari Barajevo će se pobrinuti i da zamene dotrajale elektroinstalacije, ali i da u ma kom novoizgrađenom objektu, bez obzira koja mu je namena i površina, postave instalacije po zahtevu klijenata.\nNeophodno je da klijenti prvo kontaktiraju jedan od brojnih servisa, te da se dogovore kada će električari Barajevo moći da izađu na teren. U suštini, najvažnije je da majstori steknu uvid u sam prostor, te da se upoznaju sa zahtevima klijenata, posle čega će oni i kreirati zvaničnu ponudu.\nMoramo naglasiti i to da skoro svi majstori imaju ne samo propisane kvalifikacije, nego i dovoljno radnog iskustva, a uz to i koriste proverene materijale, tako da klijentima daju propisane garancije na sve što urade.\nUgradnju automatskih osigurača će po zahtevu klijenata da izvrše električari Barajevo, a takođe će u konkretnom prostoru da ugrade i elektro razvodne ormane.\nSvakako će ugraditi i rasvetne elemente, ali i popraviti postojeće ako je potrebno, a u skladu sa zahtevima klijenata mogu da montiraju i utikače i prekidače.\nS obzirom na to da vrše i ugradnju interfona, oni naravno razvode i instalacije po celom objektu, a mogu i da poprave delove već ugrađenog interfonskog sistema u bilo kom objektu.\nTakođe, ako to neko bude zahtevao, električari Barajevo vrše i ugradnju kako alarmnih sistema u različitim objektima, tako isto i sistema video nadzora, a uz maksimalno poštovanje zahteva klijenata.\nPored usluge popravke TA peći, zatim bojlera, mašina i šporeta, ali i mnogih drugih većih ili manjih kućnih aparata, ovi majstori mogu i da izvrše njihovo servisiranje, uz maksimalno poštovanje rokova koji su predviđeni za izvršenje te usluge.\nU bilo kom objektu u izgradnji oni mogu da projektuju elektroinstalacije, te da izvrše sve propisane provere, a napominjemo i to daj električari Barajevo praktično rade neprekidno, jer po zahtevu klijenata mogu da izađu na teren i nakon završenog radnog vremena.


PORASLA VREDNOST DOZNAKA IZ INOSTRANSTVA\nPORASLA VREDNOST DOZNAKA IZ INOSTRANSTVA\nDijaspora unela milijardu evra u Srbiju\nSamo za četiri meseca 2019. gastarbajteri su iz inostranstva u Srbiju doneli više od jedne milijarde evra, što je za dva odsto više u odnosu na isti period prošle godine.\nAko se uzme u obzir da tek predstoje godišnji odmori i da će veliki broj građana Srbije koji rade preko grane pohrliti u domovinu, to bi moglo da znači da bi ove godine devizne doznake iz inostranstva mogle dobro premašiti iznos od 3,4 milijarde evra, koliko su iznosile 2018. godine.\nKako objašnjavaju u Narodnoj banci Srbije (NBS), najveći procenat doznaka, oko 80 odsto, u evrima je i dolazi iz zemalja u kojima živi i radi veliki deo naše dijaspore, pre svega iz Nemačke, Švajcarske, Austrije i Francuske.\n- Prosečan iznos primljenih doznaka se razlikuje u zavisnosti od destinacije i načina njihovog slanja - preko brzog transfera novca prosečan iznos doznake u 2018. kretao se oko 260 evra, dok je preko računa banaka veći i kretao se oko 2.000 evra. Doznake tradicionalno predstavljaju relativno stabilan priliv iz inostranstva od oko osam procenata BDP na godišnjem nivou - kažu u NBS.\n- Cilj je da se deo ovih sredstava koji uđe u Srbiju preusmeri iz potrošnje u investicije kako bi došlo do dodatnog podsticaja za razvoj privrede i preduzetništva u Srbiji. U tom smislu potrebno je da naša poslovna dijaspora prepozna Srbiju kao jednu od najpogodnijih zemalja za investiranje. Dijasporu sagledavamo kao veliki ekonomski potencijal, ali i kanal kojim se najbrže mogu unaprediti ekonomski odnosi s inostranstvom. Važno je da se naša dijaspora, sa svim svojim potencijalima kojima raspolaže, što intenzivnije uključi u privredu Srbije i na taj način ubrza njen razvoj, ali i ostvari dobit za sebe - kažu u Centru za podršku investicijama i javno privatno partnerstvo PKS.\nLošije bi se živelo\nEkonomista Ljubomir Madžar ističe da devizne doznake čine veliki procenat BDP Srbije i veliki impuls za standard u ovoj zemlji.\n- Ljudi bi mnogo lošije živeli ako taj priliv sa Zapada ne bi dolazio. Bilansno gledano, to povećava i našu investicionu sposobnost, jer kad neke stvari u potrošnji zadovoljimo na taj način, to oslobađa neke resurse za investicije. Ono što se u potrošnji pokrije doznakama ne mora da bude pokriveno dohotkom koji je generisan u našoj privredi. Što su ti prilivi veći, to smo sposobni i više da trošimo i više da investiramo. Bez tih doznaka naša ukupna ekonomska i društvena situacija bi bila daleko teža i dramatičnija, uključujući i političku situaciju. Tamo gde su velike socijalne napetosti i nemaština, tu su i politički rizici veći - smatra Madžar.\n3,4 milijarde evra iznosile su devizne doznake iz inostranstva 2018.\n1,01 milijardu evra iznose devizne doznake za četiri meseca 2019.\n80 odsto deviznih doznaka je u evrima


Trideset hiljada knjiga stiglo je u Beograd iz Austrije, u organizaciji uglednog austrijskog knjižara i novinara Herberta Štarmulera i Udruženja za kulturu, umetnost i međunarodnu saradnju Adligat, saznaje Tanjug u Adligatu.\n„To je zasigurno jedna od najvećih donacija knjiga koja je ikada iz Evrope krenula ka Srbiji”, kaže Viktor Lazić, predsednik Adligata.\nŠleper sa čak petnaest tona knjiga istovaren je pre nekoliko dana u procesnom odeljenju ovog udruženja, prenosi Tanjug.\n„Poklonjena nam je izvanredna literatura. Tu su hiljade monografija o narodima i kulturama iz celog sveta. Tu su hiljade knjiga najbolje svetske beletristike, hiljade tomova knjiga istorijske i filozofske tematike. Ovakve donacije dobijaju se jedanput u sto godina a mi je dobijamo dva puta u dve godine! Pre tačno godinu dana Herbert nam je poslao nešto više od 20.000 bibliografskih jedinica”, kazao je Lazić.\nTo mu nije bilo dovoljno, pa je započeo da svake godine organizuje okupljanja bečkih knjigoljubaca, antikvara, bibliofila, izdavača i pisaca na kojima se organizuju predavanja o Adligatu i Muzeju knjige. Organizovao je i putovanja u Muzej knjige i Muzej srpske književnosti koji su otvoreni u Beogradu, a na osnovu privatne inicijative grupe knjigoljubaca predvođenih porodicom Lazić, koja se već devet generacija bavi sakupljanjem knjiga.\nMesecima pre predavanja Herbert preko svoje mreže prijatelja postavlja oglase i informacije širom Beča o Adligatu u kojima poručuje svojim sugrađanima na mogućnost da se u Beogradu „na jednom od najboljih mesta na svetu za knjigu i pisanu reč” udome i njihove knjige.\nViktor Lazić napominje da je ove godine bio pozvan da održi predavanje o Adligatu u Beču, ali su ga okolnosti u tome sprečile.\n„Trebalo je da govorim o tome kako su porodični snovi i tradicija pretočeni u instituciju, šta smo sve do sad ostvarili i koji su nam planovi. Međutim, vremenske prilike su bile jače od moje i Herbertove želje i zajedničkih planova. Za Beč je trebalo da krenem iz Rejkjavika, gde sam prethodno dogovarao saradnju sa islandskim institucijama. Neverovatna oluja držala me je, zajedno sa jednom donacijom knjiga za Adligat i stotinama drugih putnika, dva dana zarobljenog u blizini aerodroma Keblavik”, ispričao je Lazić.\nKaže da je zbog takvih okolnosti „profesorsku palicu” u Beču preuzeo lično Herbert Štarmuler i sa velikom ljubavlju i razumevanjem objašnjavao Austrijancima koji su principi rada udruženja Adligat.\n„Rezultat je upravo ovaj šleper znanja koji je sada u Beogradu”, kaže Lazić.\nPetar Jovanović, stručni saradnik u Adligatu napominje da je trideset hiljada knjiga stiglo u Beograd spakovano u pet stotina kutija.\n„Biće nam potrebno oko dva kilometara polica da ih sve smestimo, a njihova obrada će trajati najmanje godinu dana. Deo knjiga ćemo svakako proslediti i drugim bibliotekama širom Srbije,” kazao je Jovanović.


Prosljeđivanje predmeta na razmatranje drugim sudovima | Međunarodni krivični sud za bivšu Jugoslaviju\nUkupno osam predmeta koji se odnose na trinaest optuženih protiv kojih je MKSJ podigao optužnice proslijeđeno je sudovima u bivšoj Jugoslaviji, uglavnom Bosni i Hercegovini.\nU skladu sa strategijom okončanja rada, Međunarodni sud se usredsredio na krivično gonjenje i suđenje najvišim rukovodiocima, dok ostale predmete koji se odnose na optužene srednjeg i nižeg ranga prosljeđuje nacionalnim sudovima.\nPostoje dvije glavne kategorije predmeta koje MKSJ prosljeđuje domaćim sudovima na području bivše Jugoslavije:\nveliki broj dosjea u predmetima u kojima se u istragama Tužilaštva Međunarodnog suda došlo do različitih faza, ali te istrage nisu dovele do toga da MKSJ podigne optužnice.\nmali broj predmeta u kojima je Međunarodni sud podigao optužnice protiv imenovanih osumnjičenih.\nTužilaštvo MKSJ-a prosljeđuje istražne materijale domaćim vlastima\nOd osnivanja MKSJ-a 1993. godine, Tužilaštvo Međunarodnog suda je otvorilo istrage i prikupilo dokaze protiv mnogih osoba osumnjičenih za teška kršenja međunarodnog humanitarnog prava. Kasnije, davanje prioriteta nekim predmetima u odnosu na druge dovelo je do toga da su neke istrage obustavljene.\nKao posljedica toga, nakon što je Tužilaštvo MKSJ-a podiglo posljednje optužnice krajem 2004. godine u skladu s rokom prihvaćenim u okviru strategije okončanja rada MKSJ-a, u njegovom posjedu su ostali brojni nepotpuni dosjei koji sadrže dokaze protiv osumnjičenih pojedinaca.\nTužilaštvo Međunarodnog suda takve predmete prosljeđuje domaćim tužilaštvima. Na nadležnim nacionalnim pravosudnim organima leži odgovornost da takve istrage privedu kraju na osnovu dokaza dobivenih od MKSJ-a i podignu optužnice gdje je to prikladno.\nPred Vijećem za prosljeđivanje nema dodatnih zahtjeva za prebacivanje optužnica MKSJ-a (Pravilo 11bis)\nUkupno osam predmeta koji se odnose na trinaest optuženih protiv kojih je MKSJ podigao optužnice proslijeđeno je sudovima u bivšoj Jugoslaviji, uglavnom Bosni i Hercegovini. Na osnovu optužnice MKSJ-a i propratnih dokaza koje je pružilo Tužilaštvo MKSJ-a, u ovim predmetima se vode suđenja u skladu sa domaćim zakonima relevantne države.\nPred Vijećem za prosljeđivanje, sastavljenim od troje sudija koji razmatraju zahtjeve za prosljeđivanje koje podnosi tužilac Međunarodnog suda, trenutno se ne razmatraju novi zahtjevi.\nU prvim godinama postojanja Međunarodnog suda, Tužilaštvo MKSJ-a je istražilo na desetine počinilaca nižeg i srednjeg ranga kao dio takozvane 'strategije podizanja optužnica po principu piramide' koja je imala za cilj da istražitelje vremenom vodi prema vrhu komandnog lanca do osumnjičenih na najvišem nivou.\nKada je 2003. godine Savjet bezbjednosti usvojio strategiju okončanja rada MKSJ-a, mnogim optuženim na nižem nivou protiv kojih je MKSJ ranije podigao optužnice već je suđeno u Haagu. Drugi su, međutim, tek bili uhapšeni ili se dobrovoljno predali i postupci protiv njih su se nalazili u predpretresnoj fazi. Savjet bezbjednosti je uputio Međunarodni sud da takve osobe prebaci domaćim pravosuđima, jer nije bilo obavezno da se njihova suđenja vode pred jednim međunarodnim sudom, koji je trebao iskoristiti svoja sredstva za suđenje najvišim vođama koji se sumnjiče da su najodgovorniji za zločine u nadležnosti Međunarodnog suda.\nU skladu s tim su napravljene izmjene i dopune Pravilnika o postupku i dokazima MKSJ, koje su omogućile Vijeću za prosljeđivanje da odluči da li predmet protiv određenog optuženog treba prebaciti nekom od domaćih sudova. Sudije u obzir uzimaju težinu navedenih zločina i nivo odgovornosti optuženog, kao i da li relevantna država može zadovoljiti međunarodne standarde ljudskih prava i pravičnog suđenja.\n>> Pogledajte tabelu sa statusom svih do sada podnetih zahteva za prosleđivanje\nStatus predmeta prosljeđenih drugim sudovima\nStrategija okončanja rada Suda


Savet za borbu protiv korupcije: Vratiti Zakon o eksproprijaciji na ponovno odlučivanje - Poljoprivredne vesti | Agroklub.rs\nSavet ne vidi razlog da se ovaj zakon donosi bez javne rasprave i smatra da ima koruptivni potencijal, kao i da su neka rešenja na štetu građana.\nNakon dve subote zaredom održanih protesta ekoloških pokreta i organizacija zbog usvajanja izmena Zakona o eksproprijaciji i Zakona o referendumu, koji bi uzročno-posledično doveli do velikog zagađenja životne sredine i oduzimanje plodnih oranica lokalnim proizvođačima na Zapadu Srbije, oglasio se Savet za borbu protiv korupcije.\nSavet ne vidi razlog da se ovaj zakon donosi bez javne rasprave i smatra da ima koruptivni potencijal, kao i da su neka rešenja na štetu građana, navode u svom saopštenju.\nKršenje Ustavom zagarantovanog prava\nSavet navodi da Zakon zajedno sa obrazloženjem treba vratiti Narodnoj Skupštini na ponovno odlučivanje, kao i da na prvoj narednoj sednici Skupština treba da odluči da ponovo glasa o Zakonu o izmenama i dopunama istog, i donese odluku kojom se odbija predlog za usvajanje.\nPredložene izmene dalje propisuju da se zemljište koje treba da služi određenoj potrebi u vezi sa izgradnjom objekata i ustanovljenju službenosti, a za koju izgradnju, odnosno ustanovljenju službenosti je utvrđen javni interes, može privremeno zauzeti od strane korisnika eksproprijacije na tri, odnosno šest godina, pre konačnosti rešenja o eksproprijaciji. Ovako zakonsko rešenje, međutim, po mišljenju Saveta predstavlja kršenje Ustavom Republike Srbije zagarantovanog prava na mirno uživanje svojine i drugih imovinskih prava vlasnika nepokretnosti:\n"Predloženom odredbom, vlasnik stvari se lišava prava da nepokretnost na kojoj ima pravo svojine upotrebljava, raspolaže njome i pribira plodove od nje, odnosno da vrši sva svojinska ovlašćenja koja proizilaze iz prava svojine", navodi se.\nPodsetimo, zbog gradnje brze saobraćajnice koja treba da spoji Valjevo sa auto-putem Miloš Veliki negodovali su i protestovali mnogi poljoprivrednici koji imaju obradive površine od sela Iverak do Nepričave. Slično se desilo poljoprivrednicima kod Kraljeva zbog gradnje auto-puta od Preljine do Pojata i proširenju aerodroma "Morava". Zbog izgradnje ovog auto-puta, krajem oktobra protestovalo je oko 300 građana u selu Mrčajevci kako bi iskazali svoje nezadovoljstvo zbog, kako kažu, oduzimanja njihove zemlje.\nDemonstranti koji su učestvovali na takozvanim ekološkim protrstima veruju da su dva zakona donesena kako bi se stranim kompanijama, prvenstveno međunarodnoj rudarskoj kompaniji "Rio Tinto", olakšalo poslovanje u Srbiji, koje bi imalo za posledicu ugrožavanje životne sredine. Iz "Rio Tinta" su ranije odbacili kritike i obećali poštovanje svih propisa, preneo je Radio Slobodna Evropa.\nEksproprijacija Oduzimanje zemljišta Rio Tinto Ekološki protesti Ugrožavanje životne sredine


Šef kineske diplomatije: Rusija i Kina da ubrzaju proces stvaranja Evroazijske unije | Republika Srpska\nNaslovna Svijet Šef kineske diplomatije: Rusija i Kina da ubrzaju proces stvaranja Evroazijske unije\nVlade Rusije i Kine trebalo bi da ubrzaju proces stvaranja Evroazijske ekonomske unije (EAEU) i realizacije projekta „Put svile“, izjavio je danas šef kineske diplomatije Vang Ji, a prenela agencija TASS.\nVang je na marginama sastanka Saveta Ministara spoljnih poslova Šangajske organizacije za saradnju (SCO) rekao da Rusija i Kina imaju blisku stratešku saradnju u međunarodnim i regionalnim pitanjima i da su postale važni faktori međnarodne stabilnosti.“Kina i Rusija trebalo bi da ubrzaju stvaranje EAEU i realizaciju projekta Put svile, a dalji razvoj SCO veoma je važan uslov za očuvanje mira“, kazao je Vang.\nRuski predsednik Vladimir Putin i kineski predsednik Si Đinping potpisali su 8. maja prošle godine sporazum o saradnji u okviru projekta „Put svile“, kojim je obuhvaćeno povezivanje EAEU sa tim projektom, a Putin je tada rekao da je tema razgovora bio novi oblik partnerstva u zajedničkom ekonomskom prostoru EAEU.\nProjekat „Put svile“ posvećen je izgradnji transportne, energetske i trgovinske mreže između zemalja Evrope i Azije, a inicijator projekta bio je kineski predsednik Si Đinping u septembru 2013. godine.\nProjekat je dobio naziv po trgovačkom putu kojim su se u srednjem veku kretali karavani, a koji se pružao preko teritorija današnjeg Kirgistana, Kazahstana, Mongolije, Indije, Turske, Irana i Grčke i bio poznat pod imenom „Veliki put svile“.


03/01/2016\tby udruzenje\tin Vesti\nUdruženje priređivača igara Srbije (UPIS) pozdravlja činjenicu da poslanici crnogorskog parlamenta na svojoj sednici 28.decembra 2015.godine nisu usvojili deo Zakona o porezu na dohodak fizičkih lica u delu koji se odnosi na oporezivanje dobitaka od igara na sreću. Takvom odlukom Skupština Crne Gore praktično je dovela do ukidanja poreza na dobitak od igara na sreću, svoje zakonodavstvo približila saveremenim evropskim i stavila se u zaštitu domaćeg tržišta.\nŽelimo da podsetimo da su odredbe o oporezivanju dobitaka od igara na sreću, koje su bile predložene u Crnoj Gori, bile direktno uperene protiv igrača koji ostvaruju dobitke na klađenju dok su praktično neprimenjive za dobitke u drugim vrstama igara na sreću. Time su u podređen tržišni položaj stavljene i kompanije koje se bave priređivanjem klađenja. Nažalost, propisi koji nisu usvojeni u Crnoj Gori, u sličnom obliku egzistiraju u pojedinim državama našeg regiona i direktna su posledica lobiranja i koruptivnih aktivnosti jedne austrijske kompanije koja se bavi proizvodnjom i priređivanjem igara na sreću putem automata.\nNa sreću, poslanici Skupštine Crne Gore su prepoznali svu štetnost predloga Zakona o oporezivanju dobitaka od igara na sreću i njegovu protivustavnost. Neizglasavanjem predloženih odredbi crnogorski parlament je omogućio slobodnu tržišnu utakmicu, sprečio dominaciju i monopol i zaštitio državni budžet i građane Crne Gore od megalomanije kompanija koje svoju tržišnu nekonkurentnost pokušavaju da nadomeste za sebe povoljnijim zakonskim rešenjima.\nOvakvom odlukom crnogorski parlament je obebedio očuvanje postojećih radnih mesta u industriji igara na sreću u Crnoj Gori i stabilno finansiranje svih socijalno-humanitarnih delatnosti koje se finansiraju iz budžetskih prihoda od igara na sreću.\nNadamo se da će ovakva odluka Skupštine Crne Gore biti putokaz i drugim zakonodavcima u regionu da implementiraju najbolju evropsku praksu u svoje zakone o igrama na sreću i time prekinu višegodišnje eksperimentisanje u delatnosti igara na sreću.


Apelaciono tužilaštvo naložilo Višem da nastavi ispitivanje o navodnoj krađi bebe u prokupačkoj Bolnici - ToplicaPressToplicaPress\nHome / HRONIKA / Apelaciono tužilaštvo naložilo Višem da nastavi ispitivanje o navodnoj krađi bebe u prokupačkoj Bolnici\nApelaciono tužilaštvo traži od prokupačkog da nastavi postupak provere navoda iz krivične prijave i da prokupačka policija na njihov zahtev prikupi obaveštenja ko je radio obdukciju leša ženskog deteta, koje je rodila Slađana Stanković 1982. godine i ko je sačinio obdukcioni zapisnik.\nTraže da se nakon toga ta osoba sasluša o okolnostima smrti deteta, ali i da u svojstvu građana Tužilaštvo sasluša još nekoliko doktora i medicinskih radnika koji su radili u tom periodu.\nUvidom u navedeni spis predmeta utvrđeno je da su navodi podnetog prigovora delimično osnovani u delu nepotpunog utvrđivanja činjeničnog stanja zbog čega je naloženo Višem tužilaštvu u Prokuplju da nastavi sa prikupljanjem potrebnih obaveštenja i nastavi postupak provere iznetih navoda krivične prijave porodice Stanković – kaže se u obrazloženju odluke Apelacionog tužilaštva.\nInače, sumnju i mogućnost da su umrle bebe u prošlosti sahranjivana u krugu prokupačke Bolnice istražuju predstavnici Komisije za prikupljanje činjenica o statusu novorođene dece za koje se sumnja da su nestala, a na osnovu ranijeg rešenja o odbačaju krivičnog postupka koje je Više javno tužilaštvo dostavilo po krivičnoj prijavi. U obrazloženju se na dva mesta navodi da su bebe sahranjivane u “bolničkom krugu” ili “bolničkom borovnjaku”.\nMi ćemo nastaviti borbu da se istraži gde su i kako sahranjivane umrle bebe, ako postoji nelegalno groblje u krugu i oko Bolnice tražimo ehumaciju i DNK analize. Očekujemo da prokupačko tužilaštvo sada mnogo ozbiljnije ponovo razmotri krivičnu prijavu i da se ispitaju sve okolnosti – kaže Radiša Pavlović predsednik Udruženja za istinu i pravdu o bebama.\nRanije je direktor prokupačke Opšte bolnice “Dr Aleksa Savić“ Snježana Arsić rekla da nije upoznata sa navodima da su bebe u prošlosti sahranjivane u bolničkom krugu i da nije imala saznanja da se vodio bilo kakav predistražni krivični postupak u vezi sa tim slučajem.\nShare the post "Apelaciono tužilaštvo naložilo Višem da nastavi ispitivanje o navodnoj krađi bebe u prokupačkoj Bolnici"\nPrevious: Požar u Prokuplju, nema povređenih\nNext: Dmitrović u Prokuplju: Natalitet ne zavisi samo od novca, zahteva rešavanje ekonomskih i infrastrukturnih problema


Naslovna/Hronika/Uhapšeni osumnjičeni za otmicu i ubistvo mladića, za tijelom se traga\nBRČKO – Tužilaštvu Brčko distrikta u nadležnost su predate tri osobe koje su uhapšene pod sumnjom da su otele, mučile, a potom u rijeku Savu bacile Edina Zejćirovića, koji je posljednji put viđen 17. novembra.\n“Osobe se nalaze u Tužilaštvu Brčko distrikta, a nakon saslušanja postupajući tužilac će odučiti hoće li Osnovnom sudu Brčko predložiti mjeru za određivanje pritvora”, kazao je za “Avaz” Samir Beganović, portparol Tužilaštva Brčko distrikta.\nPostoji veliki broj dokaza i tragova, a Zejćirović je nakon premlaćivanja najvjerovatnije bačen u rijeku Savu i za njegovim tijelom se traga. Istragu provode nadležni organi, a motivi nisu poznati.\nEdin Zejćirović posljednji put je viđen 17. novembra od kada je za njim pokrenuta intenzivna potraga.\nEdinova porodica potvrdila je za “Klix” da policija još uvijek nije pronašala njegovo tijelo, ali da je u toku potraga u koju su uključene i službe civilne zaštite.\nBrčko Hapšenje Policija porodica potraga tijelo ubistvo\nTežak sudar kod Gradiške, saobraćaj obustavljen (FOTO)\nMaloljetnik iz Prnjavora sjekirom napao domara škole


Boing zbog laži oko avionskih nesreća kažnjen s 2,5 milijarde dolara | Nova Ekonomija\nBoing zbog laži oko avionskih nesreća kažnjen s 2,5 milijarde dolara\nAmeričko Ministarstvo pravosuđa pokrenulo je krivični postupak protiv kompanije Boing (Boeing) zbog lažnih svedočenja koje su njeni predstavnici dali tamošnjoj Federalnoj vazduhoplovnoj upravi (FAA) pre i posle fatalnih padova aviona 737 Max 2018. i 2019. godine. Proizvođač aviona će morati da plati i kaznu od 2,5 milijarde dolara, javlja The Verge.\nKazna uključuje 243,6 miliona dolara "krivične novčane kazne", 1,77 milijardi dolara koje će biti isplaćene avio-kompanijama koje su bile kupci aviona i 500 miliona dolara koji će otići u fond za pomoć porodicama i rođacima ljudi koji su poginuli u dve nesreće.\n"Obmanjujuće izjave, poluistine i propusti koje su zaposleni u Boingu sputavali su sposobnost vlade da osigura bezbednost leteće javnosti", rekla je američka pravnica Erin Nili Koks u izjavi.\nBoingov 737 Max trebalo je da bude avion koji bi pomogao kompaniji da ide u korak sa novom, štedljivijom ponudom rivalskog Erbasa (Airbus).\nAli kompanija je požurila sa masovnom proizvodnjom, što je rezultiralo pojedinim problemima pri poletanju.\nBoing je napravio softver za suzbijanje ovog nedostatka u dizajnu automatskim guranjem nosa aviona nadole.\nKompanija nikada nije rekla FAA, avio-kompanijama ili pilotima o tom softverskom rešenju, kako bi uštedela vreme i novac.\nUpravo je ova serija nedostataka u dizajnu i Boingova želja da uštedi novac dovela do dva fatalna pada 737 Max aviona, u kojima su poginule stotine ljudi, što je utvrđeno u kasnijim kongresnim istragama i izveštajima.\nZa sada ni jedna pojedinačna osoba nije posebno optužena u istrazi.


Kilometarske kolone i čekanja po više sati na Horgošu, nešto bolja situacija na Preševu - Povezane vesti - Naslovi.net\nNa gotovo svim graničnim prelazima sa Mađarskom beleže se višesatna zadržavanja u oba pravca. Na graničnom prelazu Preševo sve su trake otvorene za prolaz vozila i ka Severnoj Makedoniji i u suprotnom smeru. Zadržavanja su 120 minuta na ulazu u… »\nNa graničnim prelazima Horgoš i Gradina, na izlazu iz zemlje, zadržavanje za putnička motorna vozila je oko dva sata, saopštilo je JP "Putevi Srbije". Prema informacijama Uprave granične policije, u 17:30, na ulazu u zemlju putnička vozila najduže… »\nNaoružajte se strpljenjem i flašicama vode: Gužve na granicama i dalje ne jenjavaju, na Horgošu se čeka i po dva sata, a…\nNa graničnim prelazima Horgoš i Gradina, na izlazu iz zemlje, zadržavanje za putnička motorna vozila je oko dva sata, saopštilo je danas Javno preduzeće "Putevi Srbije". Prema informacijama Uprave granične policije, u 17:30, na ulazu u zemlju… »\nVelike gužve na graničnim prelazima u Srbiji, čeka se i po dva sata\nNa graničnim prelazima Horgoš i Gradina, na izlazu iz zemlje, zadržavanje za putnička motorna vozila je oko dva sata, saopštilo je danas Javno preduzeće "Putevi Srbije". Prema informacijama Uprave granične policije, u 17.30, na ulazu u zemlju… »\nArhiva Prema informacijama Uprave granične policije, u 17:30, na ulazu u zemlju putnička vozila najduže čekaju na prelazu Preševo, takođe dva sata. U suprotnim smerovima, na istim graničnim prelazima manja su čekanja. Tako je, na ulazu u zemlju… »\nNa granicama se čeka i duže od pet sati: Kilometarske kolone na svim prelazima, na jednom se saobraćaj preusmerava zbog…\nDugi redovi i višesatna čekanja na graničnim prelazima nastavljaju se i danas. Najgora situacija je na prelazu Horgoš gde se za ulazak u Srbiju čeka preko pet sati dok je za izlazak iz zemlje potrebno preko tri sata. Ono što se predviđa da će u… »\nNaoružajte se strpljenjem, kilometarske kolone i danas: Čekanje na Horgošu od tri do pet sati, svi punktovi rade punim…\nNa graničnom prelazu Horgoš i danas se beleže velike gužve, a zadržavanja su višesatna i na izlasku iz Srbije kao i na ulasku u zemlju. Za izlazak iz zemlje čeka se preko tri sata, dok je za ulazak u Srbiju potrebno preko pet sati. Obe međuzone su… »\nVelike gužve na graničnim prelazima, višesatna čekanja\nVikend na prelazu iz jula u avgust važi za najprometniji u letnjoj sezoni, pa ne čudi mnogo što je na graničnim prelazima gužva. Ko kreće na put, treba da se spremi na višesatno čekanje, prenosi Nova.rs. Saobraćaj u Srbiji je dodatno pojačan na… »\nFoto Tanjug Kako se navodi, saobraćaj se preusmerava na auto-putu E-75 kod petlje Subotica jug "Y" krakom prema prelazu Kelebija. Prema podacima Uprave granične policije, vozila na Horgošu na izlazu čekaju oko dva sata, a na ulazu 60 minuta, dok se na… »\nVelike gužve na Merdaru: Zadržavanje u oba pravca tri sata\nNa administrativnom prelazu Merdare stvaraju se velike gužve, a zadržavanja su i do tri sata. Kako prenosi Kosovo onlajn, gužve su zbog dolaska brojnih putnika koji dolaze na Kosovo, a Merdare je prelaz koji najčešć koriste i turisti iz Srbije koji… »\nZbog zadržavanja vozila na graničnom prelazu Horgoš prema Mađarskoj, saobraćaj se preusmerava na granični prelaz Kelebija, saopštilo je JP "Putevi Srbije". Kako se navodi, saobraćaj se preusmerava na auto-putu E-75 kod petlje Subotica jug „Y“… »\nSaobraćaj u Srbiji danas je dodatno pojačan na autoputevima ka Bugarskoj, Makedoniji, Hrvatskoj i Mađarskoj, saopštio je jutros Auto moto savez Srbije (AMSS). Zbog pojačanog saobraćaja na naplatnim stanicama kod Subotice i Stara Pazove prolazi se… »\nNa Horgošu se čeka dva sata, pojačan saobraćaj\nSaobraćaj u Srbiji danas je dodatno pojačan na autoputevima ka Bugarskoj, Makedoniji, Hrvatskoj i Madjarskoj, saopštio je jutros Auto moto savez Srbije (AMSS). Zbog pojačanog saobraćaja na naplatnim stanicama kod Subotice i Stara Pazove prolazi se… »\nSaobraćaj u Srbiji je dodatno pojačan na autoputevima ka Bugarskoj, Makedoniji, Hrvatskoj i Mađarskoj, saopštio je Auto moto savez Srbije (AMSS). Zbog pojačanog saobraćaja na naplatnim stanicama kod Subotice i Stara Pazove prolazi se usporeno… »\nKilometarske kolone na granicama: Najveći udar na prelazima sa Hrvatskom i Severnom Makedonijom, na Horgošu se čeka po dva…\nFoto: Printskrin/AMSS Tokom celog dana najveći udar je na granične prelaze prema Mađarskoj, Hrvtaskoj i Svernoj Makedoniji zbog velikog broja turista kao i gastarbajtera koji tranzitiraju kroz našu zemlju. Foto: Printskrin/AMSS Ovaj trend se nastavio… »\nHaos na Horgošu: Na granici sa Mađarskom se čeka i do tri sata, a ni situacija na prelazima sa Severnom Makedonijom nije…\nRTS pre 31 minutajoš 12 povezanih


Vašington vodi masovnu kampanju u ruskom društvu po uzoru na Gebelsove metode - 11.05.2022, Sputnik Srbija\nStejt department SAD je nevladinim organizacijama koje su pod njegovom kontrolom postavio zadatak da u ruskom društvu vode masovnu kampanju diskreditacije... 11.05.2022, Sputnik Srbija\nPrema njegovim rečima, Stejt department je nevladinim organizacijama preporučio da šire lažne vesti koje su usmerene na dehumanizaciju političkog i vojnog rukovodstva Rusije u očima ruskog naroda.On je ocenio da Vašington veruje da je taj pristup najefikasniji kada je reč o mladim ljudima u gradskim sredinama.Prema njegovoj oceni, pokušaji Stejt departmenta SAD da uz pomoć lažnih vesti dehumanizuje političko i vojno rukovodstvo Rusije u očima ruskog naroda imaju mnogo toga zajedničkog s tradicijom Ministarstva propagande Trećeg rajha i njegovog šefa Jozefa Gebelsa koji je intelektualizam smatrao najgorim neprijateljem svake propagande.\nsergej nariškin, stejt department, jozef gebels, rusija, fejk njuz\n© Sputnik / Maksim Blinov / Uđi u foto-galerijuDirektor Spoljno-obaveštajne službe Rusije Sergej Nariškin\nStejt department SAD je nevladinim organizacijama koje su pod njegovom kontrolom postavio zadatak da u ruskom društvu vode masovnu kampanju diskreditacije specijalne vojne operacije u Ukrajini, izjavio je direktor Spoljnoobaveštajne službe Rusije Sergej Nariškin.\n„Radi širenja spinova za Telegram kanale i društvene mreže pripremljeni su brojni primitivni, ali alarmantni slogani koji treba da izazovu paniku. Njihov osnovni sadržaj se svodi na to da će 'demokratski kijevski režim' uz podršku 'velikog i strašnog' Zapada naneti odlučujući poraz 'totalitarnoj' Rusiji, a samo građanski protest velikih razmera navodno može da spasi zemlju od neminovne katastrofe“, naveo je Nariškin.\nPrema njegovim rečima, Stejt department je nevladinim organizacijama preporučio da šire lažne vesti koje su usmerene na dehumanizaciju političkog i vojnog rukovodstva Rusije u očima ruskog naroda.\n„Radi pojačavanja uticaja na publiku američki spoljnopolitički resor preporučuje onima koje sponzoriše da šireći propagandu aktivnije koriste necenzurisanu leksiku, uvredljive i vulgarne izraze. Preporučuje se da se ne gnušaju širenja najneverovatnijih laži usmerenih na dehumanizaciju političkog i vojnog rukovodstva Rusije u očima naroda“, rekao je Nariškin.\nOn je ocenio da Vašington veruje da je taj pristup najefikasniji kada je reč o mladim ljudima u gradskim sredinama.\n„Pretpostavlja se da će omladina, 'progutavši' to buncanje, izaći na ulice i pokrenuti u Rusiji 'liberalno-demokratske' promene, odnosno promene koje odgovaraju Zapadu“, dodao je Nariškin.\nPrema njegovoj oceni, pokušaji Stejt departmenta SAD da uz pomoć lažnih vesti dehumanizuje političko i vojno rukovodstvo Rusije u očima ruskog naroda imaju mnogo toga zajedničkog s tradicijom Ministarstva propagande Trećeg rajha i njegovog šefa Jozefa Gebelsa koji je intelektualizam smatrao najgorim neprijateljem svake propagande.\n„Gebelsu se čak i pripisuje fraza: 'Dajte mi medija i ja ću od svakog naroda napraviti krdo svinja. To mu s Rusima 1941. nije uspelo“, rekao je Nariškin i dodao da veruje da ni Vašington neće uspeti u svojim namerama.


Uhapsili Belivuka, a njegova ekipa još "čuva" klubove\nUhapsili Belivuka, a njegova ekipa još „čuva“ klubove\nHronika Autor:Tanja Milovanović25. maj. 202117:48 > 17:53\nBura koja se podigla oko nereda, koji su tokom vikenda izbili u Beton hali u Beogradu, prilikom proslave titule Crvene zvezde, kao i lomljenje kafića koje obezbeđuju Grobari, odnosno navijači iz redova grupe Veljka Belivuka, danima ne jenjava. Ipak, ono što javnost Srbije najviše interesuje jeste kako je moguće da i pored spektakularnog pada klana Velje Nevolja, a kako ga policija naziva, pripadnici njegove krimi-grupe i dalje su "čuvari" najpoznatijih prestoničkih klubova.\nNeredi u Beton hali u Beogradu izbili su u subotu uveče tokom proslave Zvezdine 32. šampionske titule u fudbalu, a tom prilikom došlo je do opšte tuče navijača tog kluba i simpatizera Partizana.\nHuligani saslušani zbog loma u Beton hali, predložen pritvor\nKo je Aca Bosanac: Meta divljanja u Beton hali\n24. maj. 2021 14\nU neredima su najviše stradali poznati prestonički lokali „Lafajet“ i „Temperament“, čiji je menadžer Aleksandar Kajmaković, zvani Aca Bosanac, koji je hapšen u spektakularnoj policijskoj akciji u februaru ove godine. Kajmaković je tada priveden u Upravu kriminalističke policije (UKP), u kojoj je navodno izjavio da je sa ozloglašenim vođom navijačke grupe „Principi“ Veljkom Belivukom sarađivao oko poslova obezbeđivanja klubova.\nGrađani Srbije tokom vikenda imali su priliku da vide nemile scene u Beton hali, zbog čega je na čak nekoliko sati bio paralisan pomenuti deo Beograda. O tome da je došlo do sukoba između pristalica Partizana i Zvezde oglasili su se i najviši zvaničnici policije, a postavlja se pitanje kako je moguće da navijačke grupe bliske Belivuku i dalje obezbeđuju klubove u Beogradu.\nProteklih meseci javnost Srbije imala je priliku da čuje i da se intenzivno istražuju finansijski tokovi pomenute grupe, ali je ostalo nepoznato da li se to odnosi i na poslove obezbeđivanja klubova, a koji su, po svemu sudeći, jedna od glavnih delatnosti navijačkih frakcija u Srbiji.\nInače, grupa Veljka Belivuka uhapšena je početkom februara ove godine u velikoj akciji MUP i BIA. Pripadnici pomenutog klana sumnjiče se za teška krivična dela, među kojima su ubistva, otmice i iznude, zbog čega im prete višegodišnje zatvorske kazne.\nVeljko Belivuk Foto: Vesna Lalić/Nova.rs\nIako se Belivuk i pripadnici njegove kriminalne grupe od hapšenja nalaze u pritvoru, tokom ranijih godina toliko su proširili delovanje, da i pored činjenice da se nalaze iza rešetaka, očigledno još uvek drže primat nad poslovima obezbeđenja.\nPodsetimo, zbog nereda u samom centru Beogradu uhapšeno je više od 100 huligana.\n— Pluton (@Pluton45873221) May 23, 2021\nUbrzo nakon pomenutih sukoba na društvenim mrežama objavljen i snimak na kome se vidi deo huligana koji su krenuli da prave nered u Beton hali.\nHuligani su lomili izloge i inventar, tukli se međusobno, i to dok su brojni gosti sedeli u pomenutim lokalima.\nVulin: Neredi obrukali Crvenu zvezdu i Beograd\nO neredima se oglasio i ministar unutrašnjih poslova Aleksandar Vulin koji je rekao da su tokom policijske akcije u Beton hali uhapšeni huligani, a ne navijači.\n„Ja sam došao ispred Beton hale, da vidim šta se dešava. Meni je važno da najviši funkcioneri MUP-a budu kada su takve akcije. Samo zakon i striktno poštovanje zakona. To su najobičniji huligani“, kaže Vulin za TV B92, dodajući da su to organizovane siledžije i nasilnici.\nVulin je istakao da ovo ne sme da se ponovi i dodao da su tukli i devojke.\n„Jednu devojku su nosili u Hitnu pomoć, pozlilo joj se od straha. To je obrukalo i Crvenu zvezdu i naš grad“, dodao je Vulin.\nMeđu uhapšenima za nerede u Beton hali 17 maloletnika\nVulin o Beton hali: To je obrukalo i Crvenu zvezdu i Beograd\nBeogradbeton halaHuliganiNerediVeljko Belivuk\nFOTO Prva slika Srbina koji je ubio svoju ćerku u Italiji


EU: Pomoć poljoprivrednicima pogođenim sušom – RTV Panonija\nHomeZlatno zrnoEU: Pomoć poljoprivrednicima pogođenim sušom\n02/08/2018 Redakcija RTV Panonija Zlatno zrno 0\nBRISEL – Evropska komisija je saopštila danas da je ublažila regulativu u oblasti poljoprivrede i da će ubrzati isplatu sredstava evropskim poljoprivrednicima koji su pogođeni ekstremnom sušom.\n„Veoma sam zabrinut zbog ovih dugotrajnih klimatskih dešavanja. Stupio sam u kontakt sa nekoliko ministara iz pogođenih zemalja kako bismo razgovarali o situaciji i dobili ažurne procene posledica“, izjavio je evropski komesar za poljoprivredu i ruralni razvoj Fil Hogan, a prenosi agencija Rojters.\nFarmeri će od sada moći sredinom oktobra umesto u decembru, da dobiju sredstva u visini do 70 odsto njihovih direktnih plaćanja, i 85 odsto pomoći za ruralni razvoj, prema novoj odluci EK.\nBrnabić s predstavnicima „Rio Tinto“ o projektu „Jadar“\nPočinju radovi na rekonstrukciji parkirališta u Stražilovskoj ulici


Zasjedala Ustavna i zakonodavno pravna komisija\nUoči sutrašnje sjednice Skupštine BPK Goražde\nUstavna i zakonodavno-pravna komisija Skupštine Bosansko-podrinjskog kantona Goražde, na danas održanoj sjednici razmatrala je materijale koji će se naći naći na dnevnom redu 31. redovne sjednice Skupštine.\nRazmatrani su prijedlozi zakona o dopuni Zakona o pravobranilaštvu i izmjenama i dopunama Zakona o predškolskom odgoju i obrazovanju za koje je predloženo da se donesu po skraćenom postupku.\nTakođe, razmatrani su i nacrti zakona koji će nakon davanja saglasnosti Skupštine biti upućeni u javne rasprave koje će organizovati resorna ministarstva u saradnji sa skupštinskim komisijama. Radi se o nacrtima Zakona o koncesijama, Zakona o prekršajima protiv javnog reda i mira i Zakona o industrijskim zonama. Predloženo je da rok za provođenje javnih rasprava po ovim nacrtima bude do 60 dana.\nRazmatrani su i prijedlozi odluka o: usvajnju Plana upravljanja otpadom BPK Goražde za period 2013-2018. godina, utvrđivanju prava na zdravstveno osiguranje radnika za 2014.godinu koji to pravo ne ostvaruju po drugom osnovu, davanju saglasnosti Ministarstvu za privredu za izdavanje poljoprivrednih saglasnosti te davanju saglasnoti Premijeru BPK-a Goražde za potpisivanje ugovora o izvođenju grubih građevinskih radova na izgradnji stambeno-poslovnog objekta „Lamela H2-Zgrada za mlade“.\nUstavna i zakonodavno-pravna komisija predložila je Skupštini da da svoju saglasnost na ove prijedloge.


Tanjug 1. decembra 2021. 10:21\nNJUJORK – Bivši pilot pokojnog američkog milijardera DŽefrija Epstina svedočio je danas na suđenju Gislejn Maksvel u NJujorku koja je optužena za saučesništvo u Epstinovim zločinima, osumnjicenom za seksualno zlostavljanje i silovanje uglavnom maloletnica.\nPilot Lari Visoski, koji je upravljao Epstinovim privatnim avionom, rekao je na svedočenju da bi obično dobijao obaveštenje ako neko od moćnih ljudi, poput bivših američkih predsednika Bila Klintona ili Donalda Trampa, treba da leti Epstinovim avionom, prenosi CNN.\nOn je rekao da je poznati violinista Jicak Perlman odleteo jednom prilikom u Mičigen sa Epstinom na jedan letnji umetnički kamp, kao i da se sa letova seća princa Endrua, senatora iz Mejna DŽordža Mičela, senatora iz Ohaja DŽona Glena i glumca Kevina Spejsija.\nTakođe je rekao da je prevozio Epstina u Kolumbus, u Ohaju, gde je američki milijarder takođe imao imovinu, kako bi video milijardera biznismena Lesa Veksnera.\nEpstin je o Veksneru govorio kao o svom klijentu, ali Visoski je rekao da veruje da su njih dvojica bili i prijatelji.\nNijedan od istaknutih putnika pomenutih u svedočenju Visoskog ne navodi da su počinili bilo kakvo krivično delo u vezi sa suđenjem koje je u toku.\nKlintonov portparol je ranije priznao da je Klinton bio četiri puta u Epstinovom avionu, ali da bivši predsednik nije znao ništa o Epstinovim „strašnim zločinima“.\n„U 2002. i 2003. godini, predsednik Klinton je ukupno četiri puta putovao avionom DŽefrija Epstina: jednom u Evropu, jednom u Aziju i dva puta u Afriku, što je uključivalo zaustavljanja u vezi sa radom Klintonove fondacije“, izjavio je Klintonov portparol Anhel Urenja 2019. godine.\nVisoski je svedočio drugog dana na suđenju Maksvelovoj koja je optužena za zaveru i seksualnu trgovinu.\nSuđenje će verovatno pružiti uvid u zagonetni život Epstina i osvetliti neke od njegovih veza sa ličnostima visokog profila poput Klintona, Trampa, Bila Gejtsa i princa Endrua.\nEpstin je pronađen mrtav u svojoj zatvorskoj ćeliji ubrzo nakon hapšenja zbog optužbi za trgovinu ljudima 2019. godine.\nMedicinski sud je kasnije utvrdio da je uzrok smrti samoubistvo vešanjem.\nMaksvel, osoba bliska Epstinu, uhapšena je godinu dana kasnije i izjasnila se da nije kriva po šest tačaka optužnice, uključujući zaveru i seksualnu trgovinu.


Srbi sa Kosmeta sa Vučićem, kakva su očekivanja | Radio Kosovska Mitrovica\n24. May, 2019 07:54 |\nPredsednik Aleksandar Vučić sastaje se danas sa političkim predstavnicima Srba. Predsednik Opštine Gračanica Srđan Popović rekao je za RTS da će na sastanku potvrditi jednistvo između državnog vrha i Srpske liste.\nUoči sednice parlamenta, o situaciji na Kosmetu, predsednik Srbije razgovaraće sa političkim predstavnicima Srba sa Kosmeta.\nSastanak u Palati “Srbija” prvi je koji se održava nakon pobede Srpske liste na izborima za predsednike četiri opštine na severu pokrajine.\nPredsednik Opštine Gračanica Srđan Popović rekao je za RTS da će na sastanku potvrditi jednistvo između državnog vrha i Srspke liste.\nKako kaže, sastanak je potvrda da će i dalje da komuniciraju i dogovoraju sve naredne političke poteze sa Vučićem i Vladom Srbije, jer “tako možemo da se odupremo jednostranim merama koje dolaze iz Prištine”.\n“I dalje imamo 100 odsto takse, došao je na red sud za ratne zločine i na nama je da se borimo i radimo i da sve što radimo, radimo u saglasju sa našom vladom”, kaže Popović.\n“Ono što je na nama je da prevetivno delujemo, imao sam sastanke sa Kforom i policijom, pokušavamo da to predupredimo – to sve zavisi od bezbednosnih struktura, i na nama je da insistiramo da svi počinioci koji se bave kriminalom budu uhaošeni”, rekao je Popović i dodao da njihovo insistiranje nekada ima uspeha.\n“Zabrinuti smo zašto međunarodna zajednica ćuti i ne upozorava bezbednosne strukture”, uakzao je predsednik Opštine Gračanica.


Španija ostaje pri stavu o nepriznavanju Kosova - Radio Kosovska Mitrovica\n2. April 2022, 18:38\nŠpanija ostaje pri svom stavu o nepriznavanju jednostrane deklaracije o nezavisnosti koju je Priština usvojila 2008. godine, saopšteno je iz Ministarstva spoljnih poslova Španije.\nIz tog ministarstva je za Kosovo onlajn stigao odgovor povodom pitanja o stavovima Španije u vezi sa težnjama takozvanog Kosova da postane član NATO po ubrzanoj proceduri, kao i zbog sve češćih izjava pojedinih evropskih i američkih zvaničnika u kojima se traži da Kosovo priznaju one članice EU koje ga ne priznaju.\n“Mi branimo potrebu da se pitanje teritorije Kosova reši dijalogom Beograda i Prištine”, naveli su iz Ministarstva spoljnih poslova Španije.\nKako su naglasili, zvezdica stavljena uz naziv Kosova je oznaka koja ne prejudicira stavove o statusu i u skladu je sa Rezolucijom Saveta bezbednosti Ujedinjenih nacija 1244 i Mišljenjem Međunarodnog suda pravde o deklaraciji o nezavisnosti Kosova.\nMinistarka spoljnih poslova privremenih prištinskih institucija Donika Gervala u više navrata poslednjih nedelja poručivala je da je vreme da Kosovo prizna pet država EU koje to nisu učinile, kao i da pristupi NATO-u.


Islamska zajednica u Bosni i Hercegovini - Zahvalnost Islamic relief-a iz Palestine\nZahvalnost Islamic relief-a iz Palestine\nSarajevo, 30. decembar 2009. (MINA) - Danas je reisu-l-ulema dr. Mustafa Cerić primio Muhameda Hamada, direktora Islamic Relief-a za BiH koji mu je uručio pismenu zahvalnicu palestinskog Islamic Relief-a.\nU zahvalnici Islamic Relief iz Palestine iskazuje zahvalnost za pomoć koju je Islamska zajednica u BiH uputila ugroženim porodicama u Gazi u vrijeme agresije na ovo područje početkom godine. Riječ je o urgentnoj humanitarnoj pomoći u prehrambenim i drugim proizvodima za dvije hiljade i 35 ugroženih porodica koje su morale napustiti svoje domove usljed agresije.\nDirektor Muhamed Hamad uručio je reisu-l-ulemi i sliku, rad jednog od jetima u BiH za koje se brine ova humanitarna organizacija kao znak zahvalnosti za dobru saradnju Islamske zajednice i Islamic Reliefa.


Predstavljanje evropskih zemalja, deo Entropa izložbe, u sedištu Evropskog saveta u Briselu, 14. januar 2009.\nSvake decenije kriza podeli Evropsku uniju i blokira njene napore od okončanja Drugog svetskog rata da ujedini stari kontinent.\nVeterani ove bitke potenciraju da – bez obzira da li dolazi spolja (Irak), ili iz kuće (odbacivanje ugovora EU) – kriza na kraju bude prevladana i evropski projekat oživi.\nNo, ovoga puta teškoće izgledaju drugačije. U poslednjih nekoliko meseci, projekat integracija ne samo da je u zastoju, nego izgleda da se pretvara u svoju suprotnost, odnosno u defanzivi je, piše Piter Spigel (Peter Spiegel) u “Fajnenšel tajmsu” (The Financial Times).\nEvro i putovanje bez viza, dva najvidljivija dostignuća posleratnih integracija, na tako su ozbiljnom udaru da zvaničnici otvoreno spekulišu o njihovom kraju, odnosno ukidanju.\nEvropski komesar iz Grčke je prošle nedelje prvi predložio da se njegova zemlja vrati na nekadašnju nacionalnu valutu - drahmu. Francuski i danski zvaničnici ponovo podižu nacionalne granice kako bi kontrolisali međunarodni kopneni saobraćaj. Brisel preispitiuje odredbe o šengenskoj zoni bez granica.\nOvaj nagli zaokret je zapravo odraz snažnih promena u političkim strujanjima. Evropski birači, koji su, kako je izgledalo, nevoljno prihvatili mere štednje i spasavanja ekonomija u krizi, nisu više spremni da popuštaju.\nU poslednjih šest meseci pale su vlade u Portugaliji i Irskoj, dok su populističke, antivevropske partije osvojile znatan broj glasova i u Finskoj i Holandiji. Parlamentarni zastupnici se bune u Berlinu, studenti demonstriraju u Barseloni a sindikati blokiraju sedišta državnih kompanija u Atini.\nPitanje na koje Evropa mora da odgovori glasi: da li je to trenutni plamen ili fundamentalna promena politike. Slični populistički zahtevi “Čajanka partije” u SAD-u doveli su do prekompozicije agende Republikanaca i preoblikovali nadmetanje za njihovog predsedničkog kandidata.\nHolandija - najveći kritičar EU\nEvropa za sada odgovara mnogo sporije. Predsednik Evropske komisije Žoze Manuel Baroso (José Manuel Barroso) pozvao je prošlog meseca vlade članica da se odupru “populističkim izazovima” i potisnu u stranu antievropske glasove.\nMeđutim, nije previše ni mudro niti je moguće marginalizovati ove grupe. Holandija, koja se suočava sa sve snažnijim antiglobalističkim blokom nakon ubistva popoulističkog lidera Pima Fortjuna pre skoro deceniju – ilustruje opasnost od ignorisanja sve snažnijeg “hora”.\nHolandija je neka vrsta “Kalifornije Evrope”, određujući trendove na starom kontinentu - od prosvetiteljskih ideja Baruha Spinoze do globalne trgovine podstaknute pomorskom moći Holandije u 17 veku, kao i toleranciju i otvorenost što simbolizuju kafei i kvart crvenih fenjera u Amsterdamu.\nAmsterdam - zona crvenih fenjera - 2003\nHolandija je takođe bila u samom središtu evropskih posleratnih integracija, jedan od osnivača svih važnih institucija, od NATO do uvođenja samog evra. No, poslednjih meseci Holandija je verovatno postala najveći obstrukcionista borbe Brisela za budućnost EU.\nHolandska vlada se žestoko protivila davanju većih ovlašćenja Uniji da sa fondom za spasavanje od 440 milijardi evra pomaže zemljama dužnicima na periferiji evrozone.\nHolandija je sve izolovanija i u blokadi proširenja EU na Zapadni Balkan. Njena vlada vrši pritisak na Brisel da preispita politiku koja se tiče azila i migracija usred masovnog talasa izbeglica iz severne Afrike na evropske obale.\nHolandski zvaničnici žestoko se protive da budu obeleženi kao obstrukcionisti. Međutim, nije slučajnost da je manjinska holandska vlada prošle godine prva u evrozoni koja se od početka finansijske krize oslanja na partiju koja se otvoreno zalaže protiv EU – Slobodarsku partiju antiislamističkog populističkog političara Gerta Vildersa – da bi ostala na vlasti.\nKao rezultat, holandska vlada ne samo da je ignorisala Barosov savet o izbegavanju populističke politike, već je upozorila Brisel da obrati veću pažnju na rast nezadovoljstva građana i osećanje ekonomske nesigurnosti i ozbiljnije uzme u obzir njihove strahove.\n“Najgluplje je to zanemarivati i reći ovim ljudima da su ‘iza krivine’, odnosno da zaostaju, i da ne razumeju šta se dešava u svetu”, kaže Ben Knapen, holandski ministar za evropska pitanja.\nSve dublja podela na globaliste i lokaliste\nTo je pouka drugim vladama u evrozoni da obrate pažnju. Finski lideri su bili zatečeni ovog proleća kada je antievropska “Istinska finska partija” skoro pobedila na parlamentarnim izborima.\nMarin Le Pen, nova liderka francuske ultradesničarske partije Nacionalni front, dodala je antievropsku retoriku tradicionalnom sentimentu ovog bloka protiv imigracije – čime dobija sve veću podršku.\nUrbana elita na obe strane - na levici (intelektualci, liberalni intenacionalisti), na desnici (pobornici slobodne trgovine, globalni biznis lideri) – suočava se sa izazovom njenom postratnom konsezusu od strane nove grupe revanšista.\nAli, da li je uvažavanje zabrinutosti populista dovoljno za pridobijanje ljudi?\nStrategija holandske vlade tek treba da se pokaže delotvornom na izborima. Vilders je ostvario veliki uspeh na martovskim regionalnim izborima, a vladajuća koalicija nije uspela da obezbedi većinu u Senatu prošle sedmice.\nUmesto toga, možda ćemo biti svedoci generacijskih promena u evropskoj političkoj dinamici.\nSužena je tradicionalna podela na levicu i desnicu. Nijedna ključna socijaldemokratska partija se sada ne zalaže za centralizovano ekonomsko planiranje, kao što ni konzervativci ne dovode ozbiljno u pitanje podršku državi blagostanja.\nUmesto toga, vidljiva je nova podela – između globalista i lokalista. Urbana elita na obe strane - na levici (intelektualci, liberalni intenacionalisti), na desnici (pobornici slobodne trgovine, globalni biznis lideri) – suočava se sa izazovom njenom postratnom konsezusu od strane nove grupe revanšista.\nOva politička snaga dolazi sa obe strane – levice (sindikati, radnička klasa) i desnice (ruralni nacionalisti, ultradesničarski ksenofobi). Što je još važnije, to nagoveštava novi, bez presedana izazov evropskom projektu.


Sony donosi Google TV u Evropu ove godine ! - Baguje.COM\nStiže nam odlična vest od Sony kompanije. Planiraju da ove, 2012. godine počnu da rade Google TV uređaje i za Evropu. Ovo naravno ne znači odmah i Balkan ili tačnije Srbiju, ali sam siguran da će nas ova vest sigurno približiti ovim “uređajima iz budućnosti”.\nZa sve koji ne znaju, Google TV je u stvari priključak za vaš HDTV, tj. TV novije generacije koji ima HDMI podršku. Tačnije, kompanije kao što su Sony, Samsung i Logitech rade uređaje koji imaju preinstaliran softver koji je baziran na Android sistemu a koji obezbeđuje Internet na vašem TV aparatu. Dovoljno je reći samo da ćete imati Internet na TV-u, a uz to, možete samo da zamislite šta je sve moguće.\nSony će početi sa svojim NSZ-GP9 Google TV Blu-ray čitačem koji nudi kontrolu putem glasa i digitalni daljinski upravljač sa detekcijom pokreta.\nZa pojašnjenje šta nam tačno sve nudi Google TV, predlažem da pročitate moj post o predstavljanju ovog servisa.\nSledeći članak Mozilla otkriva plan Firefoxa za 2012. godinu\nPrethodni članak Google Public DNS ispostavlja 70 milijardi zahteva dnevno


Bujanovačka Narodna kuhinja ima 1200 korisnika, opština na pomaže rad - JUGPRESS\nBujanovačka Narodna kuhinja ima 1200 korisnika, opština na pomaže rad\nSekretar Crvenog krsta u Bujanovcu Bratsilav Lazarević rekao je u razgovoru za JUGpress da narodna kuhinja u ovoj opštini ima 1200 korisnika i da već dvanaest godina radi bez ikave pomoći lokalne samouprave.\n„Bujanovac je jedina lokalna samouprava, od 77 u Srbiji, „koja ne pomaže I ne brine o socijalno ugroženom I gladnom stanovništvu”, rekao je Lazarević I dodao da je Narodna kuhinja u ovoj opštini druga po broju korisnika u Srbiji , iza Novog Pazara koji ima 1300, korisnika.\nHrana se deli na četiri punkta , u Velikom Trnovcu, pored kolektivnog smeštaja kampa „Salvatore“ u kome su raseljeni sa Kosova i Metohije, Novom naselju i u samom Crvenom krstu .\nPola litra kuvanog jela i pola vekne hleba, svakodnovno dobijaju u bujanovačkoj opštini korisnici koji primaju ovu vrstu pomoći .\nMinistarstvo za rad , boračka I socijalna pitanja za ovu namenu, za devet meseci obezbeđuje deset artikla hrane u iznosu od 9 miliona 300 hiljada dinara , dok za pripremu obroka izdvaja 7 miliona 100 hiljada dinara, rekao je Lazarević.\nO tome ko će koristiti usluge narodne kuhinje odlučuje komisija u kojoj su predstavnici Centra za socijalni rad, Udruženja penzionera, Saveza invalida rada, Saveza udruženja boraca narodno oslobodilačkog rata, Crvenog krsta i predstavnika lokalne samouprave.\nLazarević kaže da su korisnici narodne kuhinje u 78 posto slučajeva i korisnici pomoći Centra za socijalni rad.\n„Crveni krst ne deli ljude po verskoj nacionalnosti, već u skladu sa potrebama stanovništva , 78 posto korisnika narodne kuhinje su Romi, 12 posto Albanci i 10 posto Srbi“, objašnjava Lazarević.\nDodaje i da u Crvenom krstu ne shvataju zašto lokalna vlast ne želi da pomaže i brine o cocijalno ugroženom i gladnom stanovništvu.\n„ Za ovih 12 godina, koliko lokalna samouprava ne učestvuje u radu narodne kuhinje , Crveni krst je opštinu „pomogao“ sa 120 miliona dinara, koliko je potrošeno na spremanje hrane za najsiromašnije“, rekao je Lazarević.


Više od 24 terabajta podataka prošlo kroz Telenorovu mrežu – ProSrpski Portal\nViše od 24 terabajta podataka prošlo kroz Telenorovu mrežu\nU periodu od 31. decembra u 19 sati do 1. januara 2020. godine u 11 sati, kroz Telenorovu mrežu prošlo je 24,2 terabajta podataka, duplo više u poređenju sa prošlogodišnjim praznicima.\nNajviše podataka korisnici su razmijenili putem aplikacija Facebook, YouTube, Instagram i Viber.\nViše od 108.000 poruka poslato od ponoći do dva sata ujutro(Foto: Telenor)\nO povećanoj količini prenosa podataka govori i podatak da je, tokom novogodišnje noći, saobraćaj putem aplikacije WhatsApp porastao za čak 250% u odnosu na prethodne dvije sedmice.\nTelenorovi korisnici poslali su više od 320.000 tekstualnih poruka (SMS) od 19 sati posljednjeg dana 2019. godine do 1. januara 2020. godine u 11 sati. Tokom istog perioda obavljeno je više od 620.000 poziva.\nOd ponoći do dva sata ujutro obavljeno preko 100.000 poziva(Foto: Telenor)\nViše od 108.000 poruka poslato je u periodu od ponoći do dva sata ujutro, a tokom ta dva sata obavljeno je preko 100.000 poziva.\nkroz mrežu od podataka prošlo Telenorovu terabajta više\nPozvali građane Crne Gore da pomognu stanovništvu Petrinje\nJunajted u finišu potopio Njukasl, Bruno Fernandeš od tragičara do meč-vinera\nHakeri otkrili lične podatke hiljadu policajaca u Bjelorusiji


Ćurić dao podršku srpskoj listi u Mostaru | Trebinje Live\nNosilac liste "Ostajte ovdje - zajedno za naš Mostar" Velibor Milivojević danas je, zajedno sa gradonačelnikom Trebinja Mirkom Ćurićem i njegovim zamjenikom Slađanom Skočajić, posjetio nekoliko srpskih povratničkih porodica u mostarskom naselju Potoci i istakao da je potrebno učiniti boljim život svake porodice u ovom kraju.\nMilivojević je naveo da je sa sugrađanima razgovarao o svim poteškoćama povratničkih porodica u Mostaru.\n"Sagledali smo mogućnosti i potrebe ovog stanovništva, te smo sigurni, u vremenu koje dolazi i organizujući srpsku zajednicu, da ćemo doći do svake porodice i život u ovome kraju učiniti boljim", poručio je Milivojević.\nGradonačelnik Trebinja Mirko Ćurić rekao je da će Srbi u Mostaru i u narednom periodu imati punu podršku Trebinja, kao i da je za srpsku zajednicu veoma važno da izabere svog predstavnika koji će se boriti za njene interese.\nĆurić je poručio da je i on, kao i raniji načelnici hercegovačkih opština, u Mostaru ne radi miješanja u izborni proces, već s ciljem podrške svom narodu.\n"Ne treba da se dijelimo, i onako nas nema dovoljno i svakog dana nas je manje. Ovo je trenutak da pokažemo Mostaru jedinstvo, a, kada se Mostar složi, to treba da bude primjer i ostalim opštinama i gradovima da se ljudi dokazuju radom i djelima, a ne samo pričom", rekao je Ćurić.\nOn je istakao da je veoma važno što su se dvije najveće stranke iz Republike Srpske - SNSD i SDS u Mostaru ujedinile u zajedničkom nacionalnom interesu.\nTagovi: Mostar Mirko Curic\nGorica, Hrupjela i Mostaći dobili nova igrališta, uskoro izgradnja i teretana na otvorenom (Foto)


RSE: Građani Venecuele plaćaju ceh - Svet - Dnevni list Danas\nPočetna » Svet » RSE: Građani Venecuele plaćaju ceh\n0Piše: Beta 03. maja 2019. 11.50 Izmenjeno: 06. maja 2019. 04.02\nForin polisi navodi da je „posle manje od 12 sati civilno-vojni ustanak nestao“ i podseća da je to bio treći propali pokušaj pokretanja velikih protesta kako bi Gvaido svrgnuo Madura.\nEmbargo na naftu i pojedinačne sankcije protiv korumpiranih venecuelanskih zvaničnika samo će produbiti zavisnost Venecuele od kubanskih savetnika – koji im pomažu u represiji – kao i niza autoritarnih režima koji podržavaju Madura, među kojima su Kina, koja je nedavno obezbedila zajam od pet milijardi dolara za venecuelansku vladu; Rusija, koja je nedavno poslala 100 vojnih savetnika i opreme u zemlju; Turska, koja pomaže Maduru da likvidira vladine zlatne rezerve; ie Iran. Istorija i logika nisu na strani američke administracije kada su u pitanju sankcije i mirne demokratske promjene u Venecueli, zaključuje Forin polisi.\nAgencija Rojters, kako prenosi RSE, ocenila je bi se američki predsednik Donald Tramp mogao suočiti s neuspehom – u svojoj najvećoj političkoj i diplomatskoj intervenciji u Latinskoj Americi – ako poslednji Gvaidov pritisak na vojsku ne uspe da izazoive širi ustanak protiv Madura. Agencija navodi nekoliko opcija i izazova s kojima se Bela kuća suočava po pitanju Venecuele, medju kojima je najizgledniji korak proširenje sankcija s ciljem gušenja tokova novca ka vladi Madura.\nBritanski Tajms piše da Rusija ima značajne političke i finansijske razloge da očuva Madurov režim i navodi da je, prema izveštajima, Moskva u januaru pomogla da se unovči 1,2 milijarde dolara vredno venecuelansko zlato, kao i da je prošlog meseca u Karakas stiglo oko 100 pripadnika ruske vojske, navodno u okviru dugoročne saradnje u odbrani, ali verovatno da savetuju Madura.\nRusija nadasve želi da zaštiti svoje ekonomske odnose – tokom Čavesove ere Venecuela je kupila veliku količinu ruskog oružja, a još važnije Rusija i državni naftni gigant Rosneft pozajmili su Venecueli skoro 16 milijardi dolara od 2006. koji se otplaćuju kroz isporuke nafte. Kriza u Veneculi je, medjutim, dovela do sunovrata proizvodnje nafte i dovodi u pitanje mogućnost Karakasa da isplati milijarde duga Rusiji, ukazuje Tajms i ističe da Moskva zna da nova vlada, u savezu sa SAD, možda neće biti raspoložena da brzo ispuni svoje obaveze, prenosi RSE.\nAmerička agencija Blumberg (Bloomberg) piše da se politička opklada Huana Gvaida isplatila, ali jedva i ističe da je nakon propalog pokušaja protesta ove sedmice opozicija Venecuele u naizgled teškoj situaciji i da će vraćanje demokratije zahtevati manje geopolitičkog navijanja a više uskladjene medjunarodne pomoći.\nUpotreba Venecuele kao zamene za geopolitičke svađe – međusobne nesuglasice između latinoameričkih država, te SAD i Rusije – neće doprineti njenom demokratskom napretku. Susedi Venecuele mogu pomoći demokratskim snagama u zemlji u stvaranju novog puta, ali samo ako podrže istorijsko diplomatsko jedinstvo koje predlaže Grupa Lima – krizno telo unutar Organizacije američkih država – koja se 3. maja sastaje u Peruu, navodi Blumberg.\nU nekada najbogatijoj latinoameričkoj zemlji, koja je sada suočena s hiperinflacijom i nestašicama struje, hrane i lekova, „nominalni predsjednik“, kako piše Fajnenšel tajms, u ratu je sa sopstvenim stanovništvom. Britanski list dodaje da je Maduro štaviše nelegitimni lider, pošto većina svita, mada ne i Rusija, Kina i Turska, ne priznaje prošlogodišnje izbore kojim je dobio novi predsjednički mandat.\nOni koji su i dalje uz njega – njegov uži krug ili nekolicina medjunarodnih saveznika – imaju šansu da uvere Madura da prihvati realnost, pošto medjunarodna zajednica ne može da uradi puno osim davanja političke i moralne podrške Gvaidu, ukazuje list, ocjenjujući da naznake Bele kuće da je vojna intervencija medju opcijama, deluju kao oblik verbalnog pritiska.\nBritanski Gardijan ukazuje da je situacija u Venecueli osim političke pre svega humanitarna kriza i da su sankcije SAD samo pogoršale katastrofalan kurs.\nVenecuela se ne može politički, socijalno ili ekonomski oporaviti s Madurom na čelu, piše Gardijan i dodaje da je Venecueli potrebno pažljivo međunarodno angažovanje a ne bezobzirna ideološka intervencija, kako bi se zaštitili životi i izgledi običnih Venecuelanaca i oni uverili da imaju budućnost u svojoj zemlji.\nhuan gvaido, nikolas maduro, Sjedinjene Američke Države, VenecuelaKarakas


Reprezentativca Srbije porede sa Durantom, Srbija dobija novu košarkašku zvezdu - Crvena zvezda info\nFudbal / 1735 pregleda\nKošarka / 445 pregleda\nOstalo / 11286 pregleda\nFudbal / 6589 pregleda\nFudbal / 4782 pregleda\nFudbal / 3431 pregleda\nOstalo / 3213 pregleda\nReprezentativca Srbije porede sa Durantom, Srbija dobija novu košarkašku zvezdu\nNaš reprezentativac je velika nada za budućnost NBA lige!\nNBA draft često ume da izbaci nove zvezde iz drugog plana, a portal Leaguealertsofficial.com veruje da će naš Aleksej Pokuševski biti strahovit potencijal za najjaču ligu sveta.\nOvaj portal podseća da je Paskal Siakam počeo da dominira iako je bio tek 27. pik 2016, Janis Adetokumbo je bio 15. po redu biranja 2013, a veruje se da bi takav trend mogao da nastavi Aleksej Pokuševski iz Olimpijakosa.\nU pitanju je naš igrač koji je svojevremeno postao rekorder kao najmlađi igrač Olimpijakosa koji je debitovao u Evroligi, a u intervjuu za Telegraf je opisao i kako je tekao njegov razvojni put, u kom je posebno zanimljivo i da je Grčka pokušavala da ga privoli da zaigra za njen nacionalni tim.\nSigurno će Pokuševskom laskati predstavljanje ovog portala, uz poređenja sa Kevinom Durentom i Lerijem Birdom, aktuelnom zvezdom i legendom NBA lige - odlikuje ga veliki raspon ruku (2.24), visina (2.15) uz sjajne plejmejkerske sposobnosti i mogućnost da na više pozicija igra podjednako kvalitetno, što će se posebno ceniti.\nLeaguealertsofficial navodi da Aleksej ima sjajnu koordinaciju i pokretljivost s ozbirom na visinu.\nIpak, ima i mana, a to su fizikalije - Aleksej je mršav i u NBA će sigurno strahovati samo od fizičkih predispozicija da izdrži duele sa najjačim NBA igračima.\nIzvedena su još dva zaključka - ume nepotrebno da potroši previše lopti, šut je često nekonzistentan, ali se navodi i da sve to deluje kao aspekat koji se može nadograditi i izbrusiti u radu sa pravim NBA trenerima.\nNa kraju, poentiralo se sa zaključkom.\n- Aleksej Pokuševski ima mogućnosti da postane posebno krilo ove lige. On bi trebalo da ode u funkcionalnu organizaciju, koja će biti strpljiva sa njim, i ne treba mu čak ni da igra prave NBA minute u nekoliko godina. Uspeh u NBA karijeri biće determinisan time koliko će tereta moći da iznese i koliko će njegova ofanzivna igra postati disciplinovana. Ako u tim aspektima igre sazri... Govorimo o superzvezdi u nastajanju. Ako nikad ne nađe odgovore na ta pitanja... Možda neće ni dobiti prave minute u NBA - navodi se u priči ovog portala.